---
title: Συχνές ερωτήσεις και οδηγός επίλυσης προβλημάτων του CachyOS
description: Συχνές ερωτήσεις και συμβουλές
tableOfContents:
  minHeadingLevel: 1
  maxHeadingLevel: 5
---

import ImageComponent from '~/components/image-component.astro';
import { Steps, Tabs, TabItem } from '@astrojs/starlight/components';

:::note
Οι παρακάτω ερωτήσεις και απαντήσεις ισχύουν για το CachyOS και τις διανομές που βασίζονται στο Arch.

**Αυτό το περιεχόμενο δεν έχει σκοπό να αντικαταστήσει τις πληροφορίες του wiki του Arch Linux.**
:::

:::tip
Να είστε σε εγρήγορση για τυχόν επίσημες ανακοινώσεις από το CachyOS στο [φόρουμ](https://discuss.cachyos.org/c/announcements/5), σε αναρτήσεις στο [επίσημο subreddit](https://www.reddit.com/r/cachyos/) στο Reddit ή στα κανάλια [#announcements](https://discord.com/channels/862292009423470592/873309651364610118) και [#updates-repo](https://discord.com/channels/862292009423470592/871739561364033566) στο Discord, σχετικά με γνωστά ζητήματα πακέτων ή ενημερώσεις που απαιτούν χειροκίνητη παρέμβαση.
:::

## Οδηγίες αναφοράς προβλημάτων ή σφαλμάτων στο CachyOS

:::danger
Να είστε προσεκτικοί όταν βασίζεστε σε βοήθεια και εντολές που παρέχονται από μοντέλα τεχνητής νοημοσύνης (όπως το ChatGPT), χωρίς να επαληθεύετε τις πληροφορίες από επίσημες πηγές. Τα μοντέλα ΤΝ ενδέχεται μερικές φορές να παρέχουν λανθασμένες ή παραπλανητικές πληροφορίες, ειδικά σε τεχνικά ζητήματα. Να διασταυρώνετε πάντα τις πληροφορίες με έγκυρα έγγραφα τεκμηρίωσης ή πόρους της κοινότητας.

Διαφορετικά, μπορεί να καταλήξετε με ένα εντελώς κατεστραμμένο σύστημα ή να επιδεινώσετε το πρόβλημα.
:::

:::tip
Θυμηθείτε ότι στον κόσμο του Linux υπάρχει ένα εξαιρετικό ρητό: «Κατά πάσα πιθανότητα, κάποιος άλλος είχε το ίδιο πρόβλημα πριν από εσάς». Επομένως, χρησιμοποιήστε τη λειτουργία αναζήτησης στο Google, στο Arch Wiki ή στο φόρουμ/Discord του CachyOS πριν αναφέρετε ένα ζήτημα, καθώς μπορεί να έχει ήδη επιλυθεί.
:::

:::tip
Μην ξεχνάτε να χρησιμοποιείτε την εντολή tldr για μια απλοποιημένη έκδοση των σελίδων εγχειριδίου για εντολές που δεν γνωρίζετε. Παράδειγμα:

Κάποιες από τις πιο συνήθεις εντολές και περιγραφές για το git:
```bash
tldr git
```

Μπορείτε επίσης να συνδυάσετε το tldr με μια συγκεκριμένη εντολή git για να λάβετε πιο λεπτομερείς πληροφορίες σχετικά με μια παράμετρο. Για παράδειγμα:
```bash
tldr git add
```
:::

### Πού να υποβάλετε αναφορές σφαλμάτων

- [GitHub](https://github.com/CachyOS/distribution)
- [Φόρουμ](https://discuss.cachyos.org/c/feedback/bugreports/10)
- **Discord:** [Φόρουμ υποστήριξης](https://discord.com/channels/862292009423470592/1400865136373403708)
  - Πριν κάνετε μια νέα ανάρτηση, διαβάστε τις καρφιτσωμένες [Οδηγίες και πληροφορίες υποστήριξης](https://discord.com/channels/862292009423470592/1402210965700739082) του καναλιού.
    - Εναλλακτικά, αν πιστεύετε ότι το πρόβλημά σας μπορεί να επιλυθεί γρήγορα, χρησιμοποιήστε το [κανάλι #support](https://discord.com/channels/862292009423470592/862294383470051348).
- [Reddit](https://www.reddit.com/r/cachyos/)

### Να είστε υπομονετικοί και ευγενικοί

Η ομάδα και η κοινότητα του CachyOS αποτελούνται από εθελοντές που αφιερώνουν τον ελεύθερο χρόνο τους σε αυτό το έργο. Παρακαλούμε να είστε υπομονετικοί και ευγενικοί κατά την αλληλεπίδραση μαζί τους. Ο καλύτερος τρόπος για να επιλυθεί γρήγορα το πρόβλημά σας είναι να παρέχετε μια υψηλής ποιότητας αναφορά σφάλματος.

Εάν κάνετε μια ασαφή ερώτηση ή δεν δώσετε επαρκείς πληροφορίες, τότε μάλλον θα λάβετε μια εξίσου ασαφή (ή και καμία) απάντηση.

Ακολουθεί ένα παράδειγμα:

- **Καλή ερώτηση:**
  - Μετά από μια πρόσφατη ενημέρωση (η τελευταία έγινε στις ΗΜΕΡΟΜΗΝΙΑ), η εκκίνηση του συστήματός μου αποτυγχάνει και εμφανίζεται μαύρη οθόνη. Έχω κάρτα γραφικών NVIDIA (μοντέλο). Δοκίμασα να κάνω υποβάθμιση του πακέτου `linux-cachyos` στην προηγούμενη έκδοση, αλλά το πρόβλημα παραμένει. Ορίστε η έξοδος των `journalctl -b -1` και `dmesg` από το Live περιβάλλον.
- **Κακή ή ασαφής ερώτηση:**
  - Το σύστημά μου χάλασε, βοηθήστε με παρακαλώ.
  <details>
  <summary>Διαφορετικά, θα καταλήξετε μάλλον να μοιάζετε με τον Abraham Simpson από αυτό το meme:</summary>
   <ImageComponent imgsrc={import('~/assets/images/abraham-meme.jpg')} />
  </details>

### Περιγράψτε το πρόβλημά σας

Ακολουθούν μερικά πράγματα που θα πρέπει να αναρωτηθείτε:

- Τι δεν λειτουργεί;
- Διορθώθηκε το πρόβλημα με την υποβάθμιση του πακέτου X;
- Αντιμετωπίζουν κι άλλα άτομα αυτό το πρόβλημα/έχει επιλυθεί στο παρελθόν; (χρησιμοποιήστε τη λειτουργία αναζήτησης)
- Εμφανίστηκε το πρόβλημα μετά από κάποια ενημέρωση;
- Έχετε κάνει δικές σας τροποποιήσεις;
  - Παράδειγμα: προσθήκη επιπλέον παραμέτρου (flag) σε ένα αρχείο modprobe
- Σχετίζεται με το υλικό; (π.χ. κάρτα γραφικών, Wi-Fi)
- Σχετίζεται με το λογισμικό; (π.χ. συγκεκριμένη εφαρμογή, περιβάλλον επιφάνειας εργασίας)
- Πρόκειται για νέα εγκατάσταση ή εμφανίστηκε το πρόβλημα μετά από κάποιο χρονικό διάστημα χρήσης;

## Συλλογή αρχείων καταγραφής

Υπάρχουν πολλοί τρόποι για να συλλέξετε αρχεία καταγραφής από το σύστημά σας. Ακολουθούν ορισμένα παραδείγματα και εργαλεία που μπορείτε να χρησιμοποιήσετε:

### Δημιουργία γενικής αναφοράς σφαλμάτων
Το CachyOS παρέχει ένα εξαιρετικό εργαλείο για τη συλλογή αρχείων καταγραφής, που ονομάζεται `cachyos-bugreport.sh`.
Αυτό το εργαλείο συλλέγει αρχεία καταγραφής από τα:
  - `dmesg`
  - `journalctl`
  - `inxi` (για τη συλλογή πληροφοριών υλικού)

Αφού συλλεχθούν τα αρχεία καταγραφής, θα ζητηθεί από τον χρήστη να αποφασίσει αν θέλει να τα μεταφορτώσει στον ιστότοπο επικόλλησής μας.

Για να εκτελέσετε αυτήν τη δέσμη ενεργειών (script), πληκτρολογήστε την εξής εντολή στο τερματικό και κοινοποιήστε τον σύνδεσμο που θα δημιουργηθεί, στην αναφορά σας:
  ```sh
  sudo cachyos-bugreport.sh
  ```

### Συλλογή αρχείων καταγραφής από πρόγραμμα που δεν εκκινείται
Υπάρχουν πολλοί λόγοι για τους οποίους ένα πρόγραμμα με γραφικό περιβάλλον ενδέχεται να μην εκκινείται. Ο καλύτερος τρόπος για να συλλέξετε αρχεία καταγραφής για τέτοιου είδους ζητήματα είναι να εκτελέσετε το πρόγραμμα μέσα από ένα τερματικό. Με αυτόν τον τρόπο, μπορείτε να δείτε τυχόν μηνύματα σφάλματος ή εξόδου που θα βοηθήσουν στη διάγνωση του προβλήματος.

Για παράδειγμα, αν το Firefox δεν εκκινείται πλήρως, δοκιμάστε να το εκκινήσετε από το τερματικό και αναζητήστε τυχόν μηνύματα σφαλμάτων:
  ```sh
  firefox
  ```

:::tip
  Εάν θέλετε να αποθηκεύσετε το αποτέλεσμα σε ένα αρχείο κειμένου για ευκολότερη κοινοποίηση, μπορείτε να ανακατευθύνετε την έξοδο ως εξής:
    ```sh
    firefox &> firefox-log.txt
    ```
  Θυμηθείτε να πατήσετε `CTRL + C` για να τερματίσετε τη διεργασία αφού αποτύχει η εκκίνησή της, προκειμένου το τερματικό να γράψει το αποτέλεσμα στο αρχείο.
:::

### Έλεγχος των πιο πρόσφατα ενημερωμένων πακέτων στο pacman

Για να λάβετε μια λίστα με τα πιο πρόσφατα ενημερωμένα πακέτα στο σύστημά σας, μπορείτε να χρησιμοποιήσετε την εξής εντολή:

```bash
grep "\[ALPM\] upgraded" /var/log/pacman.log | tail -n 50
```

:::tip
Προσαρμόστε την παράμετρο `-n` του tail για να δείτε περισσότερες ή λιγότερες γραμμές.
:::

### Συνδυασμοί πλήκτρων για πλοήγηση στα journalctl και dmesg

Οι πιο συνηθισμένοι συνδυασμοί πλήκτρων για την πλοήγηση στα αρχεία καταγραφής, όταν χρησιμοποιείται η εντολή `less` ή η λειτουργία αναγνώσιμης μορφής:

`Πάνω βέλος (↑) και κάτω βέλος (↓) ή J και K` για κύλιση προς τα πάνω ή προς τα κάτω κατά, γραμμή προς γραμμή.

`PageUp και PageDown ή Ctrl + B/D` για κύλιση προς τα πάνω ή προς τα κάτω, κατά μία σελίδα τη φορά.

`G ή Home` για μετάβαση στην αρχή του αρχείου καταγραφής.

`Shift + G ή End` για μετάβαση στο τέλος του αρχείου καταγραφής.

### Χρήση του journalctl για συλλογή αρχείων καταγραφής συστήματος

Η εντολή `journalctl` είναι ένα εξαιρετικά χρήσιμο εργαλείο για την προβολή των αρχείων καταγραφής του συστήματος. Ακολουθούν μερικοί από τους πιο συνήθεις και χρήσιμους συνδυασμούς εντολών.

#### Βασική χρήση και παραδείγματα

:::tip
Συνδυάστε πολλαπλές επιλογές για πιο συγκεκριμένο φιλτράρισμα.
:::

<details>
<summary>Προβολή ολόκληρου του αρχείου καταγραφής (από το παλαιότερο στο νεότερο):</summary>
```bash
journalctl
```
</details>

<details>
<summary>Προβολή αρχείων καταγραφής μόνο από την τρέχουσα εκκίνηση:</summary>
```bash
journalctl -b
```
</details>

<details>
<summary>Προβλήματα ασφαλείας και πιστοποίησης:</summary>
```bash
journalctl -u sshd -u polkit -b -0 | grep -i "fail\|error\|denied"
```
Αναζητήστε αποτυχίες πιστοποίησης και αρνήσεις της πολιτικής ασφαλείας.
</details>

<details>
<summary>Παρακολούθηση αρχείων καταγραφής σε πραγματικό χρόνο:</summary>
```bash
journalctl -f
```
:::tip
Συνδυάστε αυτήν την εντολή με άλλα φίλτρα. Για παράδειγμα:
```bash
# Παρακολούθηση αρχείων καταγραφής από την υπηρεσία Adguard Home:
journalctl -u adguardhome -f
```
:::
</details>

<details>
<summary>Προβλήματα ήχου από την τρέχουσα εκκίνηση:</summary>
```bash
journalctl --user -u pipewire -u pipewire-pulse -u wireplumber -b 0
```
Δείτε τα αρχεία καταγραφής των υπηρεσιών ήχου για να επιλύσετε προβλήματα με τον ήχο.
</details>

<details>
<summary>Σφάλματα μνήμης (RAM):</summary>
```bash
journalctl -k | grep -i "memory\|ram"
```
Αναζητήστε προβλήματα αλλοίωσης ή εντοπισμού της μνήμης.
</details>

<details>
<summary>Προβλήματα με το Bluetooth:</summary>
```bash
# Από την τρέχουσα εκκίνηση:
journalctl -u bluetooth -b 0
journalctl -u bluetooth -b 0
# Από την προηγούμενη εκκίνηση:
journalctl -u bluetooth -b -1
```
</details>

##### Φιλτράρισμα βάσει χρόνου
<details>

<summary>Προβολή αρχείων καταγραφής των τελευταίων λεπτών/ωρών:</summary>
```bash
journalctl --since "10 minutes ago"
journalctl --since "1 hour ago"
journalctl --since "2024-01-15 14:30:00"
```
</details>

<details>
<summary>Προβολή αρχείων καταγραφής από συγκεκριμένο χρονικό διάστημα:</summary>
```bash
journalctl --since "09:00" --until "10:00"
```
</details>

##### Φιλτράρισμα κατά προτεραιότητα και υπηρεσία ή πρόγραμμα

Τα πιθανά επίπεδα προτεραιότητας είναι τα εξής: `debug`, `info`, `notice`, `warning`, `err`, `crit`, `alert`, `emerg`.

Ή με τη χρήση αριθμών:

Το `0` ισοδυναμεί με το `emerg`

Το `1` ισοδυναμεί με το `alert`

Το `2` ισοδυναμεί με το `crit`

Το `3` ισοδυναμεί με το `err`

Το `4` ισοδυναμεί με το `warning`

Το `5` ισοδυναμεί με το `notice`

Το `6` ισοδυναμεί με το `info`

και το `7` ισοδυναμεί με το `debug`.

<details>
<summary>Εμφάνιση μόνο των μηνυμάτων για σφάλματα, κρίσιμα και έκτακτα συμβάντα:</summary>
```bash
journalctl -p err..emerg
```
:::tip
Μπορείτε να συνδυάσετε τα παραπάνω με τα προηγούμενα παραδείγματα:

Παράδειγμα:
```bash
journalctl -p err..emerg --since "9:00" --until "10:00"
```
:::
</details>

<details>
<summary>Εμφάνιση αρχείων καταγραφής από συγκεκριμένη υπηρεσία του συστήματος:</summary>
```bash title='Παραδείγματα'
# Προβολή αρχείων καταγραφής από την υπηρεσία του NetworkManager:
journalctl -u NetworkManager
# Προβολή αρχείων καταγραφής από την υπηρεσία του GDM (GNOME Display Manager):
journalctl -u gdm
# Προβολή αρχείων καταγραφής από την υπηρεσία του SDDM (Simple Desktop Display Manager):
journalctl -u sddm
```
</details>

<details>
<summary>Εμφάνιση αρχείων καταγραφής από συγκεκριμένο αναγνωριστικό διεργασίας (PID):</summary>
```bash
journalctl _PID=pid
# Παράδειγμα:
journalctl _PID=3344
```
</details>

<details>
<summary>Εμφάνιση αρχείων καταγραφής από συγκεκριμένο εκτελέσιμο αρχείο:</summary>
```bash
journalctl διαδρομή/προς/το/εκτελέσιμο/αρχείο
# Παράδειγμα:
journalctl /usr/bin/firefox
```
</details>

### Χρήση του journalctl για έλεγχο μηνυμάτων του πυρήνα

:::note
Σύγκριση μεταξύ των `journalctl -k` και `dmesg`:

- Το `journalctl -k` έχει πρόσβαση στα μηνύματα του πυρήνα που αποθηκεύονται στο ημερολόγιο του systemd (παραμένουν μετά την επανεκκίνηση, εφόσον έχει ρυθμιστεί η μόνιμη αποθήκευση). Προσφέρει καλύτερη ενσωμάτωση, φιλτράρισμα βάσει χρόνου και άλλες δυνατότητες ημερολογίου.
- Το `dmesg` διαβάζει την τρέχουσα κυκλική ενδιάμεση μνήμη (ring buffer) του πυρήνα. Λόγω της πτητικής (volatile) φύσης της, τα δεδομένα χάνονται μετά την επανεκκίνηση.
:::

<details>
<summary>Προβολή βασικών μηνυμάτων του πυρήνα:</summary>
```bash
journalctl -k
```
Εμφανίζει όλα τα μηνύματα του πυρήνα από το ημερολόγιο, κάτι που είναι ισοδύναμο με το `dmesg`, αλλά από την οπτική γωνία του ημερολογίου.
</details>

<details>
<summary>Μόνο τα μηνύματα πυρήνα της τρέχουσας εκκίνησης:</summary>
```bash
journalctl -k -b 0
```
Προβάλλει τα μηνύματα του πυρήνα μόνο από την τρέχουσα συνεδρία εκκίνησης.
</details>

<details>
<summary>Μηνύματα πυρήνα από την προηγούμενη εκκίνηση:</summary>
```bash
journalctl -k -b -1
```
Δείτε τα μηνύματα του πυρήνα από την προηγούμενη εκκίνηση. Χρήσιμο για τη διάγνωση αποτυχιών εκκίνησης ή καταρρεύσεων.
</details>

<details>
<summary>Παρακολούθηση των νέων μηνυμάτων πυρήνα σε πραγματικό χρόνο:</summary>
```bash
journalctl -k -f
```
Παρακολουθήστε τα μηνύματα του πυρήνα σε πραγματικό χρόνο καθώς συμβαίνουν· ιδανικό για την εποπτεία συμβάντων υλικού ή της φόρτωσης οδηγών.
</details>

<details>
<summary>Αναζήτηση μηνυμάτων για συγκεκριμένο οδηγό:</summary>
```bash
# Παραδείγματα:
# Μηνύματα που σχετίζονται με την GPU:
journalctl -k | grep -i "nvidia\|amd\|intel"
# Μηνύματα για συσκευές USB:
journalctl -k | grep -i "usb\|pci"
```
</details>

<details>
<summary>Φιλτράρισμα των μηνυμάτων πυρήνα βάσει χρόνου:</summary>
```bash
journalctl -k --since "1 hour ago"
journalctl -k --since "09:00" --until "10:00"
```
Δείτε τα μηνύματα του πυρήνα από συγκεκριμένες χρονικές περιόδους.
</details>

### Χρήση του dmesg για τα μηνύματα του πυρήνα

Η εντολή `dmesg` προβάλλει την κυκλική ενδιάμεση μνήμη του πυρήνα, η οποία περιέχει μηνύματα από τον πυρήνα σχετικά με τον εντοπισμό του υλικού, την αρχικοποίηση των οδηγών και τα συμβάντα συστήματος.

#### Βασική χρήση και μορφοποίηση

<details>
<summary>Προβολή ολόκληρης της ενδιάμεσης μνήμης για μηνύματα πυρήνα:</summary>
```bash
dmesg
```
</details>

<details>
<summary>Προβολή με χρονοσημάνσεις σε αναγνώσιμη μορφή:</summary>
```bash
dmesg -T
```
</details>

<details>
<summary>Προβολή σε σελιδοποιητή για ευκολότερη ανάγνωση:</summary>
```bash
dmesg | less
```
</details>

#### Φιλτράρισμα κατά επίπεδο προτεραιότητας

Όπως και το journalctl, το dmesg επιτρέπει το φιλτράρισμα των μηνυμάτων κατά επίπεδο προτεραιότητας.

<details>
<summary>Εμφάνιση μόνο των σφαλμάτων και των κρίσιμων μηνυμάτων:</summary>
```bash
dmesg -l err,crit,alert,emerg
```
Τα πιθανά επίπεδα προτεραιότητας είναι τα εξής: `debug`, `info`, `notice`, `warning`, `err`, `crit`, `alert`, `emerg`.

Ή με τη χρήση αριθμών:

Το `0` ισοδυναμεί με το `emerg`

Το `1` ισοδυναμεί με το `alert`

Το `2` ισοδυναμεί με το `crit`

Το `3` ισοδυναμεί με το `err`

Το `4` ισοδυναμεί με το `warning`

Το `5` ισοδυναμεί με το `notice`

Το `6` ισοδυναμεί με το `info`

και το `7` ισοδυναμεί με το `debug`.
</details>

<details>
<summary>Προβολή των πιο πρόσφατων μηνυμάτων του πυρήνα:</summary>
```bash
dmesg -w
```
</details>

<details>
<summary>Αναζήτηση μηνυμάτων για συγκεκριμένο υλικό ή οδηγό:</summary>
```bash
# Παραδείγματα:
# Για να αναζητήσετε μηνύματα που σχετίζονται με συσκευές USB:
dmesg | grep -i usb | less
# Για συσκευές Bluetooth:
dmesg | grep -i bluetooth
# Για μηνύματα που σχετίζονται με συσκευές NVIDIA:
dmesg | grep -i nvidia | less
# Για συσκευές που αποτυγχάνει η αρχικοποίησή τους:
dmesg | grep -i "error\|failed" | less
```
</details>

##### Συνήθη παραδείγματα για συγκεκριμένα προβλήματα μέσω του dmesg

<details>
<summary>Όταν δεν αναγνωρίζεται μια συσκευή USB:</summary>
```bash
dmesg -w | grep -i usb
```
Στη συνέχεια, συνδέστε τη συσκευή και παρακολουθήστε τα νέα μηνύματα.
</details>

<details>
<summary>Προβλήματα αρχικοποίησης της GPU:</summary>
```bash
dmesg | grep -i "nvidia\|amd\|intel\|radeon\|drm\|gpu" | less
```
</details>

<details>
<summary>Προβλήματα με το Wi-Fi ή τον προσαρμογέα δικτύου:</summary>
```bash
dmesg | grep -i "wlan\|wifi\|network\|firmware" | tail -20
```
Ελέγξτε για ελλιπείς φορτώσεις υλικολογισμικού ή σφάλματα οδηγών που εμποδίζουν τη λειτουργία της κάρτας ασύρματου δικτύου σας.
</details>

<details>
<summary>Προβλήματα εντοπισμού HDD/SSD:</summary>
```bash
dmesg | grep -i "sda\|sdb\|nvme\|scsi\|disk" | head -30
```
Χρησιμοποιήστε αυτήν την εντολή όταν δεν ανιχνεύεται κάποια συσκευή αποθηκευτικού χώρου ή εμφανίζει σφάλματα κατά την εκκίνηση.
</details>

<details>
<summary>«Παγώματα» συστήματος ή κρίσιμα σφάλματα πυρήνα:</summary>
```bash
dmesg -T -l emerg,alert,crit,err | tail -30
```
Ελέγξτε τα πιο σοβαρά μηνύματα του πυρήνα που προέκυψαν πριν από κάποια κατάρρευση ή «πάγωμα» του συστήματος.
</details>

<details>
<summary>Σφάλματα μνήμης (RAM):</summary>
```bash
dmesg | grep -i "memory\|ram"
```
Αναζητήστε προβλήματα αλλοίωσης ή εντοπισμού της μνήμης, ή αναφορές σφαλμάτων ECC.
</details>

<details>
<summary>Συμβάντα συσκευών ήχου:</summary>
```bash
dmesg | grep -i "audio\|snd\|hda" | grep -i "error\|fail\|card"
```
Ελέγξτε αν εντοπίζεται κανονικά η κάρτα ήχου σας και αν φορτώνονται σωστά οι οδηγοί.
</details>

<details>
<summary>Αποτυχίες φόρτωσης αρθρωμάτων πυρήνα:</summary>
```bash
dmesg | grep -i "module\|init" | grep -i "error\|fail"
```
Όταν αποτυγχάνει η φόρτωση ή η αρχικοποίηση συγκεκριμένων οδηγών υλικού.
</details>

<details>
<summary>Εποπτεία συμβάντων υλικού σε πραγματικό χρόνο:</summary>
```bash
dmesg -w -l warn,err,crit,alert,emerg -T
```
Παρακολουθήστε για νέα σημαντικά μηνύματα του πυρήνα ενόσω αναπαράγετε ένα πρόβλημα.
</details>

<details>
<summary>Προβλήματα BIOS/UEFI και υλικολογισμικού:</summary>
```bash
dmesg | grep -i "bios\|uefi\|firmware\|efi"
```
Ελέγξτε για ζητήματα συμβατότητας μεταξύ του υλικολογισμικού του πυρήνα σας και του πυρήνα Linux.
</details>

## Εγκατάσταση και Live περιβάλλον

### Γιατί το Live ISO του CachyOS περιλαμβάνει μόνο το KDE Plasma;

Έχουμε επιλέξει να επικεντρώσουμε τις προσπάθειες ανάπτυξης και συντήρησης αποκλειστικά στο περιβάλλον επιφάνειας εργασίας KDE Plasma. Αυτή η απόφαση μάς επιτρέπει να παρέχουμε μια πιο προσεγμένη, σταθερή και συνεπή εμπειρία χρήσης στο Live ISO.

Το Live περιβάλλον προορίζεται κυρίως για την εγκατάσταση του CachyOS ή τη χρήση του cachy-chroot για την ανάκτηση του συστήματος. Για έναν ασφαλή τρόπο **δοκιμής** άλλων περιβαλλόντων επιφάνειας εργασίας ή διαχειριστών παραθύρων, συνιστούμε ανεπιφύλακτα να τα δοκιμάσετε σε μια εικονική μηχανή (VM).

### Γιατί αργεί τόσο να ξεκινήσει το πρόγραμμα εγκατάστασης αφού κάνω κλικ στο «Εκκίνηση προγράμματος εγκατάστασης»;

:::caution
Βεβαιωθείτε ότι διαθέτετε ενεργή/λειτουργική σύνδεση στο διαδίκτυο, διαφορετικά δεν θα συμβεί τίποτα αφού κάνετε κλικ σε αυτό το κουμπί.
:::

Το πρόγραμμα εγκατάστασης δεν έχει «κολλήσει». Εκτελεί μια απαραίτητη δέσμη ενεργειών στο παρασκήνιο για να προετοιμάσει το σύστημά σας για την εγκατάσταση. Αυτή η διαδικασία διασφαλίζει ότι οι κλειδοθήκες (keyrings) και το ρολόι του συστήματός σας είναι ενημερωμένα, γεγονός που βοηθά στην αποφυγή συνηθισμένων προβλημάτων κατά την εγκατάσταση.

[Δείτε τη δέσμη ενεργειών στο GitHub](https://github.com/CachyOS/CachyOS-Live-ISO/blob/master/archiso/airootfs/usr/local/bin/calamares-online.sh) για να κατανοήσετε καλύτερα τη λειτουργία του.
<Steps>
  1. Καταργεί τα παλιά αρχεία κλειδοθηκών.
  2. Ενημερώνει τα πακέτα των κλειδοθηκών των Arch Linux και CachyOS στην πιο πρόσφατη έκδοση.
  3. Αρχικοποιεί και συμπληρώνει την κλειδοθήκη του pacman.
  4. Ενεργοποιεί τον συγχρονισμό της ώρας μέσω δικτύου.
  5. Ελέγχει τον τύπο εκκίνησης του συστήματός σας (UEFI ή BIOS/MBR) ώστε να ζητήσει από τον χρήστη να επιλέξει τον κατάλληλο φορτωτή εκκίνησης (bootloader) ανάλογα με τον τύπο.
</Steps>

### Γιατί η εγκατάσταση «κολλάει» στο 33%;

Αυτό συμβαίνει όταν το πρόγραμμα εγκατάστασης δυσκολεύεται να κάνει λήψη των πακέτων. Συνήθως είναι ένδειξη πολύ αργής ή ασταθούς σύνδεσης στο διαδίκτυο. Ελέγξτε τη σύνδεση του δικτύου σας και δοκιμάστε ξανά.

## Ανάκτηση του φορτωτή εκκίνησης

:::note
Σε περίπτωση που διαγραφεί το διαμέρισμα `/boot`, δημιουργήστε μια νέα σύμφωνα με το αντίστοιχο [σχήμα διαμερισμάτων](/el/installation/installation_on_root#uefigpt) από το 5<sup>ο</sup> βήμα.
:::

### Βήματα για την ανάκτηση του φορτωτή εκκίνησης

:::tip
Εάν δεν γνωρίζετε σίγουρα πώς να χρησιμοποιήσετε το `cachy-chroot`, ανατρέξτε πρώτα στην τεκμηρίωση του [βοηθού chroot του CachyOS](/el/features/cachy_chroot).
:::

<Steps>
    1. Κάντε εκκίνηση στο Live ISO του CachyOS.
    2. Ανοίξτε ένα τερματικό και κάντε είσοδο μέσω chroot στο εγκατεστημένο σύστημα, χρησιμοποιώντας την εντολή `cachy-chroot`.

        ```bash
        sudo cachy-chroot
        ```
        Εάν το σύστημα χρησιμοποιεί το BTRFS με τις δικές μας προεπιλογές, πληκτρολογήστε `y` στην ερώτηση που θα εμφανιστεί:
         ```bash title='Παράδειγμα'
         Do you want to use CachyOS BTRFS preset to auto mount root subvolume? y
         Do you want to mount additional partitions? · yes
         Enter the mount point for additional partition (e.g. /boot) type 'skip' to cancel:
         # Πληκτρολογήστε /boot για τα systemd-boot, Limine or rEFInd
         # Πληκτρολογήστε /boot/efi για το GRUB
         ```
    3. Ακολουθήστε τις παρακάτω οδηγίες για τον εγκατεστημένο φορτωτή εκκίνησης και τον τύπο του συστήματός σας (UEFI ή MBR/BIOS).
        <Tabs>
            <TabItem label='GRUB'>
                Εγκαταστήστε εκ νέου το GRUB με την εξής εντολή:
                <Tabs>
                    <TabItem label='UEFI'>
                        ```bash
                        sudo grub-install --target=x86_64-efi --efi-directory=/boot/efi --bootloader-id=cachyos
                        ```
                    </TabItem>
                    <TabItem label='MBR/BIOS'>
                        ```bash
                        sudo grub-install --target=i386-pc /dev/sdX # Αντικαταστήστε το sdX με τον δίσκο σας, π.χ. sda
                        ```
                    </TabItem>
                </Tabs>
            </TabItem>
            <TabItem label='systemd-boot (μόνο για UEFI)'>
                Εγκαταστήστε εκ νέου το systemd-boot με την εξής εντολή:
                ```bash
                sudo bootctl install
                ```
            </TabItem>
            <TabItem label='Limine'>
                Εγκαταστήστε εκ νέου το Limine με την εξής εντολή:
                <Tabs>
                    <TabItem label='UEFI'>
                        ```bash
                        sudo limine-install
                        ```
                    </TabItem>
                    <TabItem label='MBR/BIOS'>
                        ```bash
                        sudo limine bios-install /dev/sdX # Αντικαταστήστε το sdX με τον δίσκο σας, π.χ. sda
                        ```
                    </TabItem>
                </Tabs>
            </TabItem>
            <TabItem label='rEFInd (μόνο για UEFI)'>
                Εγκαταστήστε εκ νέου το rEFInd με την εξής εντολή:
                ```bash
                sudo refind-install
                ```
            </TabItem>
        </Tabs>
    4. Εγκαταστήστε εκ νέου τον πυρήνα του CachyOS:
        ```bash
        sudo pacman -Syu linux-cachyos linux-cachyos-headers
        ```
    5. Κάντε έξοδο από το cachy-chroot:
        ```bash
        exit
        ```
    6. Επανεκκινήστε το σύστημα.
</Steps>

## Διαχείριση πακέτων και ενημερώσεις

### Επίλυση προβλημάτων του pacman

#### Σφάλμα: η υπογραφή δεν είναι έγκυρη (error: signature is invalid)

Αυτό το σφάλμα υποδεικνύει πρόβλημα με την κρυπτογραφική υπογραφή ενός πακέτου, κάτι που προκαλείται συνήθως από ένα παρωχημένο είδωλο διακομιστή (mirror) ή μια κατεστραμμένη κλειδοθήκη στο σύστημά σας.

Ενώ τα είδωλα διακομιστών συχνά διορθώνονται από μόνα τους μετά από λίγο, αν το πρόβλημα παραμένει, θα πρέπει να δοκιμάσετε μία από τις παρακάτω λύσεις.

<Tabs>

<TabItem label='Πρώτη λύση: Εκ νέου συγχρονισμός των ειδώλων διακομιστών του pacman'>

```sh
sudo pacman -Syu
```

</TabItem>

<TabItem label='Δεύτερη λύση: Βαθμολόγηση των ειδώλων διακομιστών'>

```sh title='Βαθμολογήστε τα είδωλα διακομιστών σας'
sudo cachyos-rate-mirrors
```

</TabItem>

<TabItem label='Τρίτη λύση: Επαναφορά των κλειδοθηκών'>

Εάν η βαθμολόγηση των ειδώλων διακομιστών δεν φέρει αποτέλεσμα, είναι πιθανό οι κλειδοθήκες του συστήματός σας να είναι κατεστραμμένες.

- Ανοίξτε το CachyOS Hello και μεταβείτε στην καρτέλα **Εφαρμογές/Προσαρμογές**.
- Κάντε κλικ στο κουμπί «Επαναφορά κλειδοθηκών».

</TabItem>

</Tabs>

#### Σφάλμα: 404 Δεν βρέθηκε (error: 404 Not Found)

Αυτό το σφάλμα σημαίνει ότι το πακέτο που προσπαθείτε να εγκαταστήσετε δεν είναι διαθέσιμο στο τρέχον είδωλο διακομιστή. Αυτό συνήθως συμβαίνει όταν η τοπική βάση δεδομένων των πακέτων δεν είναι συγχρονισμένη με τα απομακρυσμένα αποθετήρια.

**Λύση:**

Εκτελέστε την παρακάτω εντολή για να ανανεώσετε τη βάση δεδομένων των πακέτων και να πραγματοποιήσετε μια πλήρη αναβάθμιση του συστήματος. Αυτό θα διασφαλίσει ότι το σύστημά σας είναι ενήμερο για τα τελευταία διαθέσιμα πακέτα.

```sh
sudo pacman -Syu
# Στη συνέχεια, προσπαθήστε να εγκαταστήσετε ξανά το επιθυμητό πακέτο.
```

#### Σφάλμα: αδυναμία κατάργησης (error: could not remove)

Αυτό το σφάλμα προκύπτει όταν η προσωρινή μνήμη (cache) του pacman περιέχει αρχεία που το σύστημα δεν μπορεί να διαχειριστεί αυτόματα. Πρόκειται για ένα σύνηθες πρόβλημα που διορθώνεται εύκολα.

- Λύση 1: Μέσω του CachyOS Hello
  - Ο απλούστερος τρόπος για να διορθώσετε αυτό το ζήτημα είναι να χρησιμοποιήσετε το CachyOS Hello. Ανοίξτε το, μεταβείτε στην καρτέλα **Εφαρμογές/Προσαρμογές** και έπειτα, κάντε κλικ στο κουμπί **Εκκαθάριση προσωρινής μνήμης πακέτων**.

- Λύση 2: Χειροκίνητη διαγραφή της προσωρινής μνήμης
  - Εκτελέστε την εξής εντολή για να καταργήσετε όλα τα ορφανά πακέτα από την προσωρινή μνήμη.
  ```sh
  sudo rm -r /var/cache/pacman/pkg/*
  ```

#### Σφάλμα: το αρχείο είναι κατεστραμμένο (μη έγκυρο ή κατεστραμμένο πακέτο (υπογραφή PGP)) (error: File is corrupted (invalid or corrupted package (PGP signature)))

```sh
# Παράδειγμα:
:: File /var/cache/pacman/pkg/python-charset-normalizer-3.4.0-1-any.pkg.tar.zst
is corrupted (invalid or corrupted package (PGP signature)).
```

Αυτό το σφάλμα υποδεικνύει συνήθως πρόβλημα με τις κλειδοθήκες του pacman στο σύστημά σας, οι οποίες επαληθεύουν τη γνησιότητα των πακέτων. Οι παρακάτω εντολές θα επαναφέρουν και θα συμπληρώσουν εκ νέου τις κλειδοθήκες, ώστε να επιλυθεί το ζήτημα.

```sh
sudo rm -rf /etc/pacman.d/gnupg/
sudo pacman-key --init
sudo pacman-key --populate

sudo pacman-key --recv-keys F3B607488DB35A47 --keyserver keyserver.ubuntu.com
sudo pacman-key --lsign-key F3B607488DB35A47

sudo rm -R /var/lib/pacman/sync
```

Εάν τα παραπάνω δεν πετύχουν, το πρόβλημα δεν οφείλεται στην κλειδοθήκη σας. Ενδέχεται να υπάρχει κάποιο ζήτημα με τα είδωλα διακομιστών σας, επομένως μπορείτε να επιλέξετε λειτουργικά είδωλα και να εκκαθαρίσετε την προσωρινή μνήμη, εκτελώντας τις εξής εντολές:

```sh
sudo cachyos-rate-mirrors
sudo pacman -Scc
```

#### Σφάλμα: αδυναμία κλειδώματος βάσης δεδομένων (error: unable to lock database)

Αυτό το σφάλμα προκύπτει όταν εκτελείται ήδη κάποια άλλη διεργασία του pacman, η οποία κλειδώνει τη βάση δεδομένων για να αποτρέψει τυχόν αλλοιώσεις. Εάν η προηγούμενη διεργασία κατέρρευσε ή διακόπηκε, το αρχείο κλειδώματος `db.lck` ενδέχεται να μην έχει καταργηθεί.

- Λύση 1: Μέσω του CachyOS Hello
  - Ο απλούστερος τρόπος για να διορθώσετε αυτό το ζήτημα είναι να χρησιμοποιήσετε τη λειτουργία **Κατάργηση κλειδώματος βάσης δεδομένων** στην καρτέλα **Εφαρμογές/Προσαρμογές** του CachyOS Hello.

- Λύση 2: Χειροκίνητη κατάργηση του αρχείου κλειδώματος
  - Εάν δεν θέλετε να χρησιμοποιήσετε το CachyOS Hello, μπορείτε να διαγράψετε χειροκίνητα το αρχείο κλειδώματος:

```sh
sudo rm /var/lib/pacman/db.lck
```

#### Σφάλμα: αποτυχία ανάκτησης αρχείου ... Το χρονικό όριο σύνδεσης έληξε (error: failed retrieving file ... Connection timed out)

Ενδέχεται να δείτε σφάλματα όπως αυτά:

```text
# Παραδείγματα σφαλμάτων:
error: failed retrieving file '...' from ... : Connection timed out
error: failed retrieving file '...' from ... : Couldn't resolve host name
error: failed retrieving file '...' from ... : The requested URL returned error: 526
```

Αυτά τα σφάλματα σχεδόν πάντα υποδεικνύουν πρόβλημα με τα τρέχοντα είδωλα διακομιστών. Ενδέχεται να είναι αργά, προσωρινά εκτός λειτουργίας ή μη προσβάσιμα από την τοποθεσία σας.

- Λύση: Ο καλύτερος τρόπος για να το διορθώσετε αυτό είναι να ενημερώσετε τη λίστα των ειδώλων σας με ταχύτερους και πιο αξιόπιστους διακομιστές.

```sh
sudo cachyos-rate-mirrors
# Έπειτα, μπορείτε να ενημερώσετε το σύστημά σας με την εξής εντολή:
sudo pacman -Syu
```

:::tip
Η εντολή `cachyos-rate-mirrors` δοκιμάζει την ταχύτητα και την κατάσταση συγχρονισμού των ειδώλων διακομιστών του CachyOS. Έπειτα, ενημερώνει το αντίστοιχο αρχείο (`/etc/pacman.d/cachyos-mirrorlist`) με τα είδωλα που σημείωσαν την καλύτερη απόδοση.

Καλό θα ήταν να την εκτελείτε περιοδικά, ειδικά αν παρατηρείτε καθυστερήσεις κατά τη διάρκεια των ενημερώσεων του συστήματος.
:::

#### Προειδοποίηση: το τοπικό πακέτο είναι νεότερο από... (warning: local is newer than...)

Αυτή η προειδοποίηση εμφανίζεται όταν η έκδοση ενός πακέτου στο σύστημά σας είναι νεότερη από την έκδοση που είναι διαθέσιμη στα επίσημα αποθετήρια. Κάτι τέτοιο μπορεί να συμβεί αν δεν είναι ενημερωμένο ένα είδωλο διακομιστή, ή αν κάποιο πακέτο υποβαθμίστηκε στα αποθετήρια ή εγκαταστάθηκε από διαφορετική πηγή.

- Λύση: η εντολή `pacman -Syuu` εκτελεί μια πλήρη αναβάθμιση του συστήματος και επιτρέπει υποβαθμίσεις, οι οποίες θα διορθώσουν την προειδοποίηση συγχρονίζοντας τα τοπικά πακέτα σας με τις εκδόσεις των αποθετηρίων.

```sh title='Για να απομακρύνετε αυτές τις προειδοποιήσεις, εκτελέστε την εξής εντολή:'
sudo pacman -Syuu
```

#### Σφάλμα: αποτυχία ολοκλήρωσης συναλλαγής (διένεξη αρχείων) (error: failed to commit transaction (conflicting files))

Αυτό το σφάλμα υποδεικνύει ότι το pacman προσπαθεί να εγκαταστήσει ή να ενημερώσει ένα πακέτο που περιέχει αρχεία, τα οποία υπάρχουν ήδη στο σύστημά σας από διαφορετική προέλευση. Πρόκειται για ένα ενσωματωμένο χαρακτηριστικό ασφαλείας που αποτρέπει την κατάρρευση του συστήματος.

- Λύση: Μπορείτε να επιλύσετε αυτό το πρόβλημα διαγράφοντας χειροκίνητα τα αρχεία που προκαλούν τη διένεξη. Για περισσότερες πληροφορίες και λύσεις, ανατρέξτε στο [Arch Wiki](https://wiki.archlinux.org/title/Pacman#%22Failed_to_commit_transaction_(conflicting_files)%22_error).

```sh title='Παράδειγμα'
error: failed to commit transaction (conflicting files)
nvidia-utils: /usr/lib/environment.d/10-gsk.conf exists in filesystem
Errors occurred, no packages were upgraded.
 -> error installing repo packages
```

Στη συγκεκριμένη περίπτωση, η λύση θα ήταν να διαγράψετε το αρχείο που προκαλεί τη διένεξη και έπειτα, να εκτελέσετε ξανά την εντολή ενημέρωσης.

```sh
sudo rm /usr/lib/environment.d/10-gsk.conf
```

#### ΣΦΑΛΜΑ: δεν βρέθηκε το άρθρωμα: 'nvidia', 'nvidia_modeset', ... (ERROR: module not found: 'nvidia', 'nvidia_modeset', ...)

```sh title='Παράδειγμα'
==> ERROR: module not found: 'nvidia'
==> ERROR: module not found: 'nvidia_modeset'
==> ERROR: module not found: 'nvidia_uvm'
==> ERROR: module not found: 'nvidia_drm'
```

**Υπάρχουν δύο πιθανές αιτίες για αυτό το σφάλμα:**

1) Εφόσον η Πρώιμη φόρτωση αρθρωμάτων (Early Module Loading) είναι πάντα ενεργοποιημένη στο chwd, το mkinitcpio αναμένει σταθερά την παρουσία των αρθρωμάτων της NVIDIA. Αυτό το σφάλμα προκύπτει όταν αυτά τα αρθρώματα λείπουν.

2) Ενδέχεται να απουσιάζουν τα αρθρώματα NVIDIA από τους άλλους εγκατεστημένους πυρήνες στο σύστημά σας.

```sh title='Εγκαταστήστε το εξής πακέτο για να διορθώσετε αυτό το σφάλμα:'
sudo pacman -S nvidia
```

### Προβλήματα με συγκεκριμένο λογισμικό

#### Το Discord ζητά ενημέρωση που δεν είναι διαθέσιμη στα αποθετήρια

<br />
<ImageComponent imgsrc={import('~/assets/images/discord-update.png')} />

Αυτό οφείλεται στο γεγονός ότι το Discord χρησιμοποιεί το δικό του σύστημα ενημερώσεων, το οποίο προπορεύεται των επίσημων αποθετηρίων. Μια νέα έκδοση της εφαρμογής έχει όντως κυκλοφορήσει, αλλά δεν έχει πακεταριστεί ακόμα για τα είδωλα διακομιστών μας.

Για να παρακάμψετε αυτό το ζήτημα, ακολουθήστε τον [οδηγό επιδιόρθωσης στο Arch Wiki](<https://wiki.archlinux.org/title/Discord#Discord_asks_for_an_update_not_yet_available_in_the_repository>).

### Γενικές ερωτήσεις

#### Τον τελευταίο καιρό, η εκκίνηση του συστήματός μου διαρκεί πολλή ώρα

Επειδή αυτό το πρόβλημα μπορεί να προκαλείται από πολλά διαφορετικά πράγματα, ας ξεκινήσουμε με τα βασικά, ελέγχοντας το systemd-analyze για να διαπιστώσουμε σε ποια υπηρεσία οφείλεται η καθυστέρηση:

Ανοίξτε ένα τερματικό και εκτελέστε μία από τις δύο παρακάτω εντολές:

```sh
systemd-analyze blame
```

ή:

```sh
systemd-analyze critical-chain
```

Εάν το αποτέλεσμα υποδείξει ότι η εκτέλεση του `cachyos-rate-mirrors.service` διαρκεί πολλή ώρα, θα πρέπει να εκτελέσετε την παρακάτω εντολή για να αποκρύψετε αυτήν την υπηρεσία, γεγονός που θα εμποδίζει την εκτέλεσή της κατά την εκκίνηση:

```sh
systemctl mask cachyos-rate-mirrors
systemctl mask cachyos-rate-mirrors.timer
```

#### Ποια είναι η προέλευση του CachyOS και γιατί ονομάστηκε έτσι;

Το CachyOS πήρε το όνομά του από τον χρονοπρογραμματιστή «Cachy», που ήταν η αρχική ονομασία του [χρονοπρογραμματιστή cacULE](https://github.com/hamadmarri/cacule-cpu-scheduler), ενός χρονοπρογραμματιστή CPU για τον πυρήνα Linux.

Το έργο ξεκίνησε την περίοδο 2020-2021 όταν ο ptr1337 (ένας εκ των ιδρυτών του CachyOS) έκανε δοκιμές και συνεργαζόταν με έναν προγραμματιστή ονόματι Hamad πάνω στον χρονοπρογραμματιστή cacULE. Όταν αποφάσισαν να δημιουργήσουν μια βελτιστοποιημένη διανομή Linux βασισμένη στο Arch Linux, με πακέτα βελτιστοποιημένα για την αρχιτεκτονική x86-64-v3,
την ονόμασαν «CachyOS» προς τιμήν του χρονοπρογραμματιστή που τους έφερε σε επαφή.

#### Κάθε πότε ενημερώνονται τα πακέτα -git;

Συνήθως μία φορά κάθε Δευτέρα, αν και ενδέχεται να υπάρξουν εξαιρέσεις.

#### Επωφελούνται τα πακέτα -bin στα αποθετήρια του CachyOS από τις ίδιες βελτιστοποιήσεις επιδόσεων;

Όχι. The πακέτα `-bin` είναι προμεταγλωττισμένα δυαδικά αρχεία και δεν περιλαμβάνουν τις ίδιες βελτιστοποιήσεις επιδόσεων με τα πακέτα που βασίζονται στον πηγαίο κώδικα στα αποθετήρια του CachyOS.

#### Απενεργοποίηση της κινούμενης εικόνας φόρτωσης εκκίνησης (Plymouth)

:::note[Αυτό θα μπορούσε να επιλύσει το πρόβλημα μαύρης οθόνης σε ορισμένα συστήματα, ειδικά σε εκείνα με παλιές κάρτες γραφικών NVIDIA.]
:::

Για να απενεργοποιήσετε την κινούμενη εικόνα φόρτωσης εκκίνησης, θα πρέπει να επεξεργαστείτε τη [διαμόρφωση του φορτωτή εκκίνησης](/el/configuration/boot_manager_configuration) και να προσθέσετε τις εξής παραμέτρους για τον πυρήνα:

```sh
plymouth.enable=0 disablehooks=plymouth
```

:::note[Τα systemd-boot, GRUB και Limine απαιτούν εκ νέου δημιουργία των ειδώλων initramfs]
systemd-boot: `sudo sdboot-manage gen`

GRUB: `sudo grub-mkconfig -o /boot/grub/grub.cfg`

Limine: `sudo limine-mkinitcpio`
:::

#### Υποβολή αιτημάτων για πακέτα στο CachyOS

Το CachyOS προσφέρει μια εκτενή λίστα προμεταγλωττισμένων πακέτων του AUR, τα οποία χρησιμοποιούνται συχνά.
Οι χρήστες μπορούν να υποβάλουν αιτήματα για πακέτα του AUR, τα οποία, εφόσον εγκριθούν, θα ενημερώνονται αυτόματα από τον διακομιστή δόμησης.

Εάν θέλετε να προσθέσουμε κάποιο πακέτο, μπορείτε να υποβάλετε ένα αίτημα στο GitHub ή στο φόρουμ.

- [GitHub](https://github.com/CachyOS/distribution/issues)
- [Φόρουμ](https://discuss.cachyos.org/c/feedback/repository/11)
- [Κανάλι σχολίων στο Discord](https://discord.com/channels/862292009423470592/1150723027986813018)

## Ασφάλεια και βέλτιστες πρακτικές

### Πρακτικές ασφαλείας για το AUR

Το AUR προσφέρει μια τεράστια ποικιλία, αλλά η ασφάλεια είναι υψίστης σημασίας. Ακολουθεί ένας συνοπτικός οδηγός για την ασφαλή χρήση του AUR στο σύστημα CachyOS σας.

* **Κατανοήστε το PKGBUILD:** Είναι η δέσμη ενεργειών δόμησης. Μάθετε τη δομή, τις μεταβλητές (`source`, `pkgname`) και τις συναρτήσεις της (`build()`, `package()`).
* **Επαληθεύστε τους συνδέσμους προέλευσης:** Να ελέγχετε πάντα ότι τα URL προέλευσης (`source`) οδηγούν σε επίσημους ιστοτόπους έργων ή έμπιστα αποθετήρια. Αποφύγετε ύποπτους ή προσωπικούς συνδέσμους.
* **Ελέγξτε τα βήματα εγκατάστασης: Επιθεωρήστε πού εγκαθίστανται τα αρχεία (συνάρτηση `package()`) και αν υπάρχουν τυχόν ασυνήθιστες εντολές ή εντολές που αγγίζουν ευαίσθητες περιοχές του συστήματος. Ελέγξτε επίσης τις δέσμες ενεργειών `.install`.
* **Ερευνήστε τον συντηρητή:** Ελέγξτε το ιστορικό του συντηρητή στο AUR για τυχόν παλαιότερα ζητήματα ασφαλείας ή ύποπτη δραστηριότητα.
* **Ελέγξτε τα αθροίσματα ελέγχου και το PGP:** Εξαιρετικά σημαντικό! Επιβεβαιώστε ότι όλα τα αθροίσματα ελέγχου (SHA256, BLAKE2b κ.λπ.) ταιριάζουν με την αρχική πηγή (upstream). Χρησιμοποιήστε τις υπογραφές PGP (`validpgpkeys`), όπου είναι διαθέσιμες, για να ελέγξετε τη γνησιότητα.
* **Να είστε προσεκτικοί με τα πακέτα `-bin`:** Αυτά χρησιμοποιούν προμεταγλωττισμένα δυαδικά αρχεία, που σημαίνει ότι δεν μπορείτε να επιθεωρήσετε τον πηγαίο κώδικα. Ελέγξτε εξονυχιστικά την προέλευση και την ακεραιότητά τους.
* **Διαβάστε τα σχόλια της κοινότητας:** Ελέγξτε τα σχόλια στη σελίδα του πακέτου στο AUR για προειδοποιήσεις, προβλήματα ή πληροφορίες από άλλους χρήστες.
* **Μην παρακάμπτετε ποτέ τους ελέγχους ακεραιότητας:** Η χρήση του `--skipinteg` ή παρόμοιων παραμέτρων παρακάμπτει όλους τους ελέγχους ασφαλείας. Μην το κάνετε.
* **Ελέγξτε το βοηθητικό εργαλείο AUR σας:** Κατανοήστε πώς λειτουργεί το βοηθητικό εργαλείο σας (yay, paru). Βεβαιωθείτε ότι σας δείχνει το PKGBUILD και τις διαφορές του ή κάντε χειροκίνητη δόμηση με το `makepkg`.
* **Αξιολογήστε την αναγκαιότητα:** Πριν από την εγκατάσταση, αναρωτηθείτε αν χρειάζεστε πραγματικά αυτό το πακέτο του AUR ή αν υπάρχει εναλλακτική λύση στα επίσημα αποθετήρια.
* **Διατηρείτε το σύστημά σας ενημερωμένο:** Εκτελείτε τακτικά την εντολή `sudo pacman -Syu` για να διασφαλίσετε ότι όλα τα στοιχεία του συστήματος, συμπεριλαμβανομένων των `pacman` και `makepkg`, διαθέτουν τις πιο πρόσφατες διορθώσεις ασφαλείας.

Παραμείνετε σε εγρήγορση για να διατηρείτε το σύστημά σας ασφαλές!

### Τακτική συντήρηση του CachyOS

Για το θέμα αυτό, ακολουθήστε τον αντίστοιχο οδηγό του Arch Wiki: https://wiki.archlinux.org/title/System_maintenance

### Επιλογή γραφικού διαχειριστή πακέτων

Παρόλο που οι γραφικοί διαχειριστές προσφέρουν ευκολία, ορισμένοι είναι γνωστό ότι προκαλούν σοβαρά προβλήματα σε συστήματα κυλιόμενης κυκλοφορίας, όπως το CachyOS, και θα πρέπει να αποφεύγονται για τη διαχείριση πακέτων του συστήματος.

- **Pamac:** Είναι γνωστό ότι χειρίζεται εσφαλμένα ορισμένες εργασίες διαχείρισης πακέτων, όπως η καταστροφή των κλειδοθηκών του συστήματος. Αυτό μπορεί να οδηγήσει σε σφάλματα υπογραφών PGP που εμποδίζουν την ενημέρωση του συστήματός σας.
- **Discover (KDE) και Κέντρο λογισμικού GNOME:** Αυτά τα καταστήματα εφαρμογών χρησιμοποιούν το υπόβαθρο PackageKit. Ενώ είναι γενικά ασφαλή για τη διαχείριση των Flatpak, η χρήση τους για την εγκατάσταση ή ενημέρωση **πακέτων συστήματος** είναι ριψοκίνδυνη. Οι διαχειριστές που βασίζονται στο PackageKit μπορεί επίσης να είναι ασταθείς ή επιρρεπείς σε καταρρεύσεις, κάτι που θα μπορούσε να καταστήσει το σύστημά σας μη λειτουργικό μετά από μια αποτυχημένη συναλλαγή.

Για μέγιστη σταθερότητα και αξιοπιστία, **συνιστούμε ανεπιφύλακτα** τη διαχείριση των πακέτων συστήματος μέσω της γραμμής εντολών με το `pacman`.

Εάν προτιμάτε ένα γραφικό περιβάλλον, εναλλακτικές λύσεις όπως το **[Shelly](</el/configuration/post_install_setup/#ενημέρωση-του-συστήματος>)** ή το **CachyOS Package Installer** θεωρούνται ασφαλείς, καθώς λειτουργούν ως απλά wrapper των λειτουργιών του pacman.
