---
title: Περιβάλλοντα επιφάνειας εργασίας
description: Τα περιβάλλοντα επιφάνειας εργασίας που παρέχονται από το CachyOS
---

import ImageComponent from '~/components/image-component.astro';
import MultipleImageComponent from '~/components/multiple-images-component.astro';

Το CachyOS προσφέρει αρκετές επιλογές περιβαλλόντων επιφάνειας εργασίας.

Αυτή η απόφαση βασίζεται στις προσωπικές σας προτιμήσεις. Επιλέξτε το περιβάλλον που σας αρέσει περισσότερο.
:::note
Επιλέξτε μόνο ένα περιβάλλον επιφάνειας εργασίας κατά τη διάρκεια της εγκατάστασης.
:::

Διατίθενται οι εξής επιλογές:

1. **KDE Plasma:** Ένα ολοκληρωμένο και ευέλικτο περιβάλλον επιφάνειας εργασίας που προσφέρει πολλαπλά στυλ μενού για την πρόσβαση στις εφαρμογές. Διαθέτει τον διαχειριστή παραθύρων KWin, καθώς και μια εύχρηστη διεπαφή που σας επιτρέπει να κάνετε εύκολα λήψη και εγκατάσταση νέων θεμάτων, γραφικών στοιχείων κ.α. από το διαδίκτυο.
2. **Niri:** Ένας στοιχειοθέτης παραθύρων για Wayland, με δυνατότητες παράθεσης και κύλισης, που δίνει έμφαση στην απλότητα και την ομαλή διαχείριση των παραθύρων. Χρησιμοποιεί μια διάταξη συνεχούς πλέγματος, βελτιστοποιημένη για πλοήγηση τόσο με το πληκτρολόγιο όσο και με την επιφάνεια αφής. Βρείτε τα dotfile μας για το Niri [εδώ](https://github.com/CachyOS/cachyos-niri-noctalia).
3. **i3:** Ένας διαχειριστής παραθύρων για X11, με δυνατότητα παράθεσης, γνωστός για το ενιαίο, αυτόνομο αρχείο διαμόρφωσής του και την αποτελεσματική χρήση του χώρου της οθόνης. Βρείτε τα dotfile μας για το i3 [εδώ](https://github.com/CachyOS/cachyos-i3wm-settings).
4. **Qtile:** Ένας διαχειριστής παραθύρων για X11/Wayland που παραμετροποιείται με τη γλώσσα προγραμματισμού Python. Προσφέρει διάφορες διατάξεις και γραφικά στοιχεία. Βρείτε τα dotfile μας [εδώ](https://github.com/CachyOS/cachyos-qtile-settings).
5. **Wayfire:** Ένας στοιχειοθέτης για Wayland, βασισμένος στο wlroots, που εξισορροπεί την εξατομίκευση, την επεκτασιμότητα και την αισθητική. Βρείτε τα dotfile μας για το Wayfire [εδώ](https://github.com/CachyOS/cachyos-wayfire-settings).
6. **GNOME:** Ένα εύχρηστο περιβάλλον επιφάνειας εργασίας με διεπαφή τύπου αφής για την πρόσβαση στις εφαρμογές. Παρόλο που είναι εύκολο στην εκμάθηση, έχει περιορισμένες επιλογές προσαρμογής και μπορεί να είναι δύσκολο στην παραμετροποίηση.
7. **XFCE:** Ένα «ελαφρύ» και ευέλικτο περιβάλλον επιφάνειας εργασίας με παραδοσιακό αναδιπλούμενο/αναδυόμενο μενού για την πρόσβαση στις εφαρμογές. Είναι επίσης συμβατό με το Compiz.
8. **bspwm:** Ένας διαχειριστής παραθύρων για X11, βασισμένος στη C, που προσφέρει ευέλικτες διατάξεις με παράθεση, στοίβαξη και καρτέλες.
9. **Budgie:**  Ένα απλό και κομψό περιβάλλον επιφάνειας εργασίας, κατασκευασμένο με την εργαλειοθήκη GTK. Είναι σχεδιασμένο να παρέχει μια σύγχρονη και ελκυστική διεπαφή που είναι εύκολη στη χρήση, ενώ παράλληλα είναι ιδιαίτερα παραμετροποιήσιμη.
10. **Cinnamon:** Ένα περιβάλλον επιφάνειας εργασίας για Linux που εξισορροπεί τις προηγμένες λειτουργίες με μια παραδοσιακή εμπειρία χρήσης.
11. **Cosmic:** Ένα σύγχρονο περιβάλλον επιφάνειας εργασίας με έμφαση στις επιδόσεις, κατασκευασμένο με Rust και Smithay. Έχοντας σχεδιαστεί για παραγωγικότητα και έμπειρους χρήστες, επιδιώκει να προσφέρει προηγμένες λειτουργίες διατηρώντας μια καθαρή και εύχρηστη διεπαφή.
12. **Hyprland:** Ένας καλαίσθητος στοιχειοθέτης για Wayland που χρησιμοποιεί δυναμική παράθεση παραθύρων.
13. **LXDE** (Lightweight X11 Desktop Environment): Ένα γρήγορο και ενεργειακά αποδοτικό περιβάλλον επιφάνειας εργασίας, σχεδιασμένο για χρήση σε παλιούς υπολογιστές και συστήματα με περιορισμένους πόρους. Χρησιμοποιεί το Openbox ως τον προεπιλεγμένο του διαχειριστή παραθύρων και εστιάζει στην παροχή μιας απλής, καθαρής και εύχρηστης διεπαφής.
14. **LXQt:** Ένα «ελαφρύ» περιβάλλον επιφάνειας εργασίας που προέκυψε από τη συγχώνευση των έργων LXDE και Razor-qt και είναι κατασκευασμένο με Qt.
15. **MATE Desktop:** Ένα παραδοσιακό περιβάλλον επιφάνειας εργασίας που αποτελεί παραλλαγή του GNOME 2. Χαρακτηρίζεται από την κλασική του εμφάνιση και αίσθηση, με μια απλή και εύληπτη διεπαφή χρήστη. Το MATE παρέχει μια εύχρηστη και εξαιρετικά εξατομικεύσιμη εμπειρία για χρήστες που προτιμούν ένα πιο κλασικό στυλ.
16. **Openbox:** Ένας εξαιρετικά δημοφιλής διαχειριστής παραθύρων για X11, γνωστός για την άριστη τεκμηρίωσή του και τη μεγάλη ποικιλία διαθέσιμων θεμάτων.
17. **Sway:** Ένας στοιχειοθέτης με δυνατότητα παράθεσης για Wayland και άμεσος αντικαταστάτης του i3 για X11. Λειτουργεί με τις υπάρχουσες ρυθμίσεις του i3 και υποστηρίζει τις περισσότερες λειτουργίες του, μαζί με μερικές επιπλέον.

## Στιγμιότυπα οθόνης

*Ενότητα για εικόνες που αναδεικνύουν τα θέματα και τα σχέδιά μας για τα παρεχόμενα περιβάλλοντα εργασίας και διαχειριστές παραθύρων.*

### KDE
> CachyOS Breeze

<br />
<ImageComponent imgsrc={import('~/assets/images/plasma-default.png')} />

> Θέμα Emerald

<br />
<MultipleImageComponent images={[import('~/assets/images/emerald1920x180guest1.png'), import('~/assets/images/emerald1920x180guest3.png'), import('~/assets/images/emerald1920x180guest4.png')]} />

> Θέμα CachyOS Nord

<br />
<MultipleImageComponent images={[import('~/assets/images/nord1920x180guest1.png'), import('~/assets/images/nord1920x180guest.png'), import('~/assets/images/nord1920x180guest2.png'), import('~/assets/images/nord1920x180guest3.png'), import('~/assets/images/nord1920x180guest4.png')]} />

### i3

<br />
<ImageComponent imgsrc={import('~/assets/images/i3.png')} />

### Niri

<br />
<ImageComponent imgsrc={import('~/assets/images/niri.jpg')} />

### Qtile

<br />
<ImageComponent imgsrc={import('~/assets/images/qtile-desktop.png')} />

### Wayfire

<br />
<ImageComponent imgsrc={import('~/assets/images/wayfire-desktop.png')} />
