---
title: Πολιτική απορρήτου
---

## 1. Εισαγωγή

Το CachyOS («εμείς», «εμάς» ή «μας») δεσμεύεται να προστατεύει την ιδιωτικότητά σας. Η παρούσα Πολιτική απορρήτου περιγράφει τον τρόπο με τον οποίο συλλέγουμε, χρησιμοποιούμε, κοινοποιούμε και διασφαλίζουμε τα δεδομένα σας όταν επισκέπτεστε τον ιστότοπό μας και χρησιμοποιείτε τις υπηρεσίες μας, συμπεριλαμβανομένου του φόρουμ που βασίζεται στο λογισμικό Discourse. Χρησιμοποιώντας τις υπηρεσίες μας, συμφωνείτε με τη συλλογή και τη χρήση των πληροφοριών σύμφωνα με την παρούσα πολιτική.

## 2. Υπεύθυνος επεξεργασίας

Ο υπεύθυνος επεξεργασίας για τα προσωπικά σας δεδομένα είναι η ομάδα του CachyOS
(διεύθυνση ηλ. ταχυδρομείου: admin παπάκι cachyos τελεία org).

## 3. Συλλογή και χρήση δεδομένων

### 3.1. Γενική χρήση της πλατφόρμας

Όταν επισκέπτεστε τον ιστότοπό μας, ο πάροχος φιλοξενίας μας συλλέγει αυτόματα ορισμένα τεχνικά δεδομένα:

- Διεύθυνση IP
- Περιεχόμενο στο οποίο έγινε πρόσβαση
- Ημερομηνία και ώρα πρόσβασης
- Τύπος και έκδοση προγράμματος περιήγησης
- URL παραπομπής

Αυτά τα δεδομένα είναι απαραίτητα για τη λειτουργία του ιστοτόπου και για τη διασφάλιση της ασφάλειάς του, σύμφωνα με το Άρθρο 6(1)(στ) του GDPR. Τα δεδομένα αποθηκεύονται για 91 ημέρες πριν διαγραφούν.

### 3.2. Εγγραφή λογαριασμού χρήστη

Όταν δημιουργείτε έναν λογαριασμό χρήστη, συλλέγουμε τις εξής πληροφορίες:

- Όνομα χρήστη
- Διεύθυνση ηλεκτρονικού ταχυδρομείου
- Κωδικός πρόσβασης

Ενδέχεται επίσης να συλλέξουμε πρόσθετα δεδομένα, όπως τη διεύθυνση IP, την προτίμηση γλώσσας και τη ζώνη ώρας. Αυτές οι πληροφορίες χρησιμοποιούνται για τη διαχείριση του λογαριασμού σας και την παροχή των υπηρεσιών μας, βάσει του Άρθρου 6(1)(β) του GDPR. Τα δεδομένα σας θα αποθηκεύονται για όσο διάστημα διατηρείτε λογαριασμό σε εμάς.

## 4. Υπηρεσίες

### 4.1. Φόρουμ

Για να συμμετάσχετε στο φόρουμ μας, πρέπει να δημιουργήσετε λογαριασμό. Συλλέγουμε το όνομα χρήστη, την ηλεκτρονική διεύθυνση και μια απάντηση captcha για την αποτροπή ανεπιθύμητης χρήσης. Μπορείτε να επιλέξετε αν θα εμφανίζεται η ηλεκτρονική σας διεύθυνση σας στους άλλους χρήστες. Οι δημοσιεύσεις και τα σχόλια εμφανίζουν το όνομα χρήστη και την ημερομηνία εγγραφής σας. Σε περίπτωση διαγραφής του λογαριασμού, οι δημοσιεύσεις παραμένουν ανωνυμοποιημένες.

### 4.2. Ιστότοπος

Μπορείτε να περιηγηθείτε στον ιστότοπό μας χωρίς να παρέχετε προσωπικά δεδομένα. Ωστόσο, ορισμένες αλληλεπιδράσεις, όπως η επικοινωνία μαζί μας ή η εγγραφή σε ενημερωτικά δελτία, ενδέχεται να απαιτούν την παροχή προσωπικών δεδομένων όπως ηλεκτρονικής διεύθυνσης και ονόματος. Η επεξεργασία αυτών των δεδομένων πραγματοποιείται με σκοπό την εκπλήρωση των αιτημάτων σας, σύμφωνα με το Άρθρο 6(1)(β) του GDPR.

## 5. Επικοινωνία

Όταν επικοινωνείτε μαζί μας μέσω ηλεκτρονικού ταχυδρομείου, συλλέγουμε την ηλεκτρονική σας διεύθυνση και οποιαδήποτε άλλη πληροφορία παρέχετε. Αυτά τα δεδομένα χρησιμοποιούνται για την απάντηση στο αίτημά σας και αποθηκεύονται για το διάστημα που απαιτείται για την εκπλήρωση του σκοπού τους, βάσει του Άρθρου 6(1)(στ) του GDPR.

## 6. Διατήρηση δεδομένων

Διατηρούμε τα προσωπικά σας δεδομένα μόνο για το διάστημα που απαιτείται για την εκπλήρωση των σκοπών για τους οποίους συλλέχθηκαν. Όταν τα δεδομένα δεν είναι πλέον απαραίτητα, διαγράφονται σύμφωνα με τις πολιτικές διατήρησης δεδομένων μας.

## 7. Αποδέκτες δεδομένων

Ενδέχεται να κοινοποιήσουμε τα δεδομένα σας σε εξωτερικούς παρόχους υπηρεσιών, όπως τον πάροχο φιλοξενίας μας, για τη διευκόλυνση των υπηρεσιών μας. Αυτοί οι πάροχοι δεσμεύονται συμβατικά να προστατεύουν τα δεδομένα σας και να τα χρησιμοποιούν μόνο για τους καθορισμένους σκοπούς.

## 8. Τα δικαιώματά σας

Σύμφωνα με τον GDPR, έχετε τα εξής δικαιώματα σχετικά με τα προσωπικά σας δεδομένα:

- Δικαίωμα πρόσβασης (Άρθρο 15 του GDPR)
- Δικαίωμα διόρθωσης (Άρθρο 16 του GDPR)
- Δικαίωμα διαγραφής (Άρθρο 17 του GDPR)
- Δικαίωμα περιορισμού της επεξεργασίας (Άρθρο 18 του GDPR)
- Δικαίωμα στη φορητότητα των δεδομένων (Άρθρο 20 του GDPR)
- Δικαίωμα εναντίωσης (Άρθρο 21 του GDPR)
- Δικαίωμα ανάκλησης της συγκατάθεσης (Άρθρο 7(3) του GDPR)
- Δικαίωμα υποβολής καταγγελίας σε εποπτική αρχή (Άρθρο 77 του GDPR)

Για την άσκηση αυτών των δικαιωμάτων, επικοινωνήστε μαζί μας στο <admin@cachyos.org>.

## 9. Ασφάλεια δεδομένων

Εφαρμόζουμε κατάλληλα τεχνικά και οργανωτικά μέτρα για να διασφαλίσουμε ένα επίπεδο ασφάλειας ανάλογο με τον κίνδυνο, προστατεύοντας τα δεδομένα σας από μη εξουσιοδοτημένη πρόσβαση, αλλοίωση, κοινοποίηση ή καταστροφή.

## 10. Αλλαγές στην Πολιτική απορρήτου

Ενδέχεται να ενημερώνουμε την Πολιτική απορρήτου κατά καιρούς. Θα σας ενημερώνουμε για οποιεσδήποτε αλλαγές δημοσιεύοντας τη νέα Πολιτική απορρήτου σε αυτήν τη σελίδα. Οι αλλαγές τίθενται σε ισχύ αμέσως μετά τη δημοσίευσή τους.

## 11. Επικοινωνήστε μαζί μας

Εάν έχετε τυχόν απορίες ή ανησυχίες σχετικά με την παρούσα Πολιτική απορρήτου, επικοινωνήστε μαζί μας στην εξής διεύθυνση ηλεκτρονικού ταχυδρομείου: admin παπάκι cachyos τελεία org

---

Η παρούσα Πολιτική απορρήτου διασφαλίζει τη συμμόρφωση με τον GDPR και περιγράφει τις πρακτικές που αφορούν στα προσωπικά σας δεδομένα, στο πλαίσιο των υπηρεσιών και του ιστοτόπου του CachyOS.

Ημερομηνία: 01/06/2024
