---
title: Εγκατάσταση άλλου γραφικού περιβάλλοντος μέσω των Ρυθμίσεων CachyOS
description: Οδηγός για την εγκατάσταση άλλου γραφικού περιβάλλοντος σε μια υπάρχουσα εγκατάσταση του CachyOS χρησιμοποιώντας τις παρεχόμενες ρυθμίσεις
tableOfContents:
  minHeadingLevel: 1
  maxHeadingLevel: 4
---

import { Tabs, TabItem, Steps } from '@astrojs/starlight/components';

## Τι πρέπει να λάβετε υπόψη πριν εγκαταστήσετε άλλο περιβάλλον επιφάνειας εργασίας

- Η συνύπαρξη πολλών εγκατεστημένων γραφικών περιβαλλόντων μπορεί να οδηγήσει σε διενέξεις, ειδικά με τους διαχειριστές ρυθμίσεων, τις προεπιλεγμένες εφαρμογές και τις διαμορφώσεις εμφάνισης, όπως θέματα και εικονίδια σε εφαρμογές GTK ή QT.
- Τα δύο περιβάλλοντα που προκαλούν τα περισσότερα προβλήματα όσον αφορά τις διενέξεις είναι το GNOME και το KDE Plasma, επειδή χρησιμοποιούν δύο εντελώς διαφορετικά σύνολα εργαλείων (GTK και QT αντίστοιχα) και διαθέτουν πολλές υπηρεσίες παρασκηνίου που μπορούν να επηρεάσουν τα άλλα γραφικά περιβάλλοντα.
  - Αυτό δεν σημαίνει ότι δεν μπορούν να συνυπάρξουν στην ίδια εγκατάσταση, απλώς θα πρέπει να έχετε κατά νου ότι ενδέχεται να αντιμετωπίσετε ορισμένα ζητήματα.
- Περιττά πακέτα: Τα ευρέως διαδεδομένα γραφικά περιβάλλοντα, όπως το GNOME και το KDE Plasma, μπορεί να συνοδεύονται από εκατοντάδες πακέτα που ίσως δεν χρειάζεστε ή δεν θέλετε.
- Μπορείτε να συνδυάσετε πολλαπλούς διαχειριστές παραθύρων με διαφορετικά περιβάλλοντα επιφάνειας εργασίας χωρίς ιδιαίτερα προβλήματα. Για παράδειγμα, μπορείτε να εγκαταστήσετε το KDE Plasma μαζί με το Hyprland και να επιλέγετε ποιο θα χρησιμοποιήσετε κατά τη σύνδεση.
- Τα γραφικά περιβάλλοντα που προσφέρει το CachyOS περιέχουν το αντίστοιχο πακέτο `-settings`. Για παράδειγμα: `cachyos-i3wm-settings`
  - Αυτό σημαίνει ότι αν επιθυμείτε να εγκαταστήσετε κάποιο άλλο γραφικό περιβάλλον και θέλετε να έχετε την ίδια εμφάνιση ή το σύνολο των αλλαγών που παρέχουμε, θα πρέπει να εγκαταστήσετε το αντίστοιχο πακέτο `-settings`.
  - Αυτά τα πακέτα τοποθετούν αρχεία διαμόρφωσης στο `/etc/skel/`, το οποίο λειτουργεί ως πρότυπο για τους νέους λογαριασμούς χρηστών.
  - Σημαντικό: Για τους υφιστάμενους χρήστες, αυτές οι ρυθμίσεις **ΔΕΝ εφαρμόζονται αυτόματα**, ώστε να αποφευχθεί η αντικατάσταση των προσωπικών σας ρυθμίσεων.

## Εγκατάσταση άλλου γραφικού περιβάλλοντος μέσω των Ρυθμίσεων CachyOS

:::note
Έχετε δύο επιλογές κατά την εγκατάσταση ενός άλλου γραφικού περιβάλλοντος:
1. **Διατήρηση των υπαρχόντων αρχείων διαμόρφωσης** και χειροκίνητη προσαρμογή ή αντιγραφή των αρχείων από το `/etc/skel` ανάλογα με τις ανάγκες σας.
  - Για παράδειγμα: αν θέλετε μόνο τα αρχεία διαμόρφωσης του i3 αλλά επιθυμείτε να διατηρήσετε το τρέχον θέμα GTK σας, μπορείτε απλώς να αντιγράψετε τα αρχεία που σχετίζονται με το i3 από το `/etc/skel/.config/i3` στον προσωπικό σας κατάλογο.
2. **Αντικατάσταση των υπαρχόντων αρχείων διαμόρφωσης** με τα νέα από το `/etc/skel/`.
  - Έτσι, θα λάβετε την ολοκληρωμένη εμπειρία του CachyOS, αλλά οι τρέχουσες ρυθμίσεις σας θα αντικατασταθούν.
:::

:::tip
Για πιο εμπεριστατωμένες πληροφορίες, αξιοποιήστε τα άρθρα του Arch Wiki για το εκάστοτε γραφικό περιβάλλον.
:::

<Steps>
1. Δημιουργήστε ένα αντίγραφο ασφαλείας για τα τρέχοντα αρχεία διαμόρφωσης στον προσωπικό σας κατάλογο:
    ```bash
    mkdir -p ~/config-backup
    cp -r ~/.config ~/config-backup/
    cp -r ~/.local ~/config-backup/
    ```
2. Καταργήστε το τρέχον πακέτο `-settings` αν έχετε ήδη εγκαταστήσει κάποιο. Για παράδειγμα, αν χρησιμοποιείτε το KDE, εκτελέστε την εξής εντολή:
    ```bash
    sudo pacman -R cachyos-kde-settings
    ```
    :::note
    Η κατάργηση αυτού του πακέτου δεν θα διαγράψει τις τρέχουσες διαμορφώσεις γραφικών περιβαλλόντων, παρά μόνο τα αρχεία που έχουν αποθηκευτεί στο `/etc/skel`
    :::
3. εγκαταστήστε το νέο γραφικό περιβάλλον μαζί με το αντίστοιχο πακέτο `-settings` του. Για παράδειγμα, για να εγκαταστήσετε το i3:
    ```bash
    sudo pacman -Syu i3-wm cachyos-i3wm-settings
    ```
    :::tip
    Μπορείτε να δείτε τη λίστα με τα διαθέσιμα γραφικά περιβάλλοντα και τα αντίστοιχα πακέτα `-settings` στο [αποθετήριο GitHub των PKGBUILD του CachyOS](https://github.com/CachyOS/CachyOS-PKGBUILDS).
    :::
    Ή χρησιμοποιώντας τον διαχειριστή αρχείων της επιλογής σας.
4. Αντιγράψτε τα νέα αρχεία διαμόρφωσης από το `/etc/skel` στον προσωπικό σας κατάλογο:
    - Για παράδειγμα: Το πακέτο `cachyos-i3wm-settings` περιέχει ρυθμίσεις για τα Kvantum, dunst, GTK, i3, polybar, QT5 και rofi.
    - Ακολουθεί η διαδικασία μέσω ενός διαχειριστή αρχείων:
        <Steps>
        1. Ανοίξτε τον διαχειριστή αρχείων σας (Dolphin, Nautilus, Thunar κ.λπ.).
        2. Ενεργοποιήστε την προβολή κρυφών αρχείων:
            - **Για τους περισσότερους διαχειριστές αρχείων**: `Ctrl+H` ή μέσω ενός μενού: `Προβολή` → `Εμφάνιση κρυφών αρχείων`.
        3. Μεταβείτε στο `/etc/skel` από τον διαχειριστή αρχείων.
        4. Επιλέξτε όλα τα αρχεία και τους φακέλους (`Ctrl+A`).
        5. Αντιγράψτε τα (`Ctrl+C`).
        6. Μεταβείτε στον προσωπικό σας κατάλογο.
        7. Επικολλήστε τα αρχεία (`Ctrl+V`).
        8. Όταν ερωτηθείτε σχετικά με την αντικατάσταση των αρχείων, επιλέξτε:
            - **«Συγχώνευση»** ή **«Εφαρμογή σε όλα»** για τους φακέλους.
            - **«Αντικατάσταση»** για τα μεμονωμένα αρχεία που θέλετε να ενημερώσετε.
            :::caution
            Να είστε προσεκτικοί κατά την αντικατάσταση των αρχείων. Αυτή η διαδικασία θα αντικαταστήσει τις τρέχουσες διαμορφώσεις σας!
            :::
        </Steps>
        - Εναλλακτικά, χρησιμοποιήστε απλώς ένα τερματικό αν είστε εξοικειωμένοι με αυτό,
</Steps>

Μετά την εγκατάσταση του νέου γραφικού περιβάλλοντος και την αντιγραφή των αρχείων διαμόρφωσης, αποσυνδεθείτε από την τρέχουσα συνεδρία σας. Στην οθόνη σύνδεσης, επιλέξτε το νέο γραφικό περιβάλλον από τις επιλογές της συνεδρίας πριν συνδεθείτε ξανά.

### Συχνές ερωτήσεις

#### Πώς μπορώ να επιστρέψω στην προηγούμενή μου διαμόρφωση γραφικού περιβάλλοντος;

- Κάντε ανάκτηση από το αντίγραφο ασφαλείας που δημιουργήσατε προηγουμένως:
  ```bash
  cp -r ~/config-backup/.config/* ~/.config/
  cp -r ~/config-backup/.local/* ~/.local/
  ```
  Ή χρησιμοποιώντας έναν διαχειριστή αρχείων.

#### Τι ισχύει με τις νέες ενημερώσεις του πακέτου `-settings`;

- Όταν ενημερώνεται ένα πακέτο `-settings`, τα νέα αρχεία τοποθετούνται στο `/etc/skel/`, αλλά οι ρυθμίσεις χρήστη που βρίσκονται στο `/home/` παραμένουν αμετάβλητες. Για να εφαρμόσετε τις ενημερώσεις, θα χρειαστεί να αντιγράψετε ξανά τα ενημερωμένα αρχεία από το `/etc/skel/` χειροκίνητα.

Θα πρέπει να παρακολουθείτε το αποθετήριο στο GitHub του εκάστοτε γραφικού περιβάλλοντος για τυχόν αλλαγές.

Ακολουθεί μια λίστα με όλα τα αποθετήρια των διαφορετικών γραφικών περιβαλλόντων που συντηρούνται από το CachyOS:
- [KDE Plasma](https://github.com/CachyOS/cachyos-kde-settings)
- [GNOME](https://github.com/CachyOS/cachyos-gnome-settings)
- [Niri](https://github.com/cachyos/cachyos-niri-noctalia)
- [MangoWM](https://github.com/CachyOS/cachyos-mangowc-dms)
- [i3](https://github.com/CachyOS/cachyos-i3wm-settings)
- [Qtile](https://github.com/CachyOS/cachyos-qtile-settings)
- [Wayfire](https://github.com/CachyOS/cachyos-wayfire-settings)

Όλα τα άλλα γραφικά περιβάλλοντα που προσφέρουμε κατά την εγκατάσταση του CachyOS δεν διαθέτουν το δικό τους πακέτο `-settings` προς το παρόν, πράγμα που σημαίνει ότι είναι οι βασικές (vanilla) εκδόσεις τους.

#### Μπορώ να έχω εγκατεστημένα πολλαπλά πακέτα ρυθμίσεων για γραφικά περιβάλλοντα;

- Ναι και όχι. Μπορείτε να εγκαταστήσετε πολλαπλά γραφικά περιβάλλοντα, αλλά προτείνεται η εγκατάσταση μόνο ενός πακέτου `-settings` τη φορά, προκειμένου να αποφευχθούν διενέξεις στο `/etc/skel/`. Διαφορετικά, το pacman ενδέχεται να παραπονεθεί για διενέξεις αρχείων κατά την απόπειρα εγκατάστασης κάποιου άλλου πακέτου `-settings`.

#### Τι είναι οι «Ρυθμίσεις CachyOS»;

Οι «Ρυθμίσεις CachyOS» είναι βολικά πακέτα ρυθμίσεων για διάφορα περιβάλλοντα επιφάνειας εργασίας και διαχειριστές παραθύρων. Παρέχουν προρυθμισμένες παραμέτρους, θέματα και βελτιώσεις ανάλογα με το γραφικό περιβάλλον που θα επιλέξετε.

Όταν εγκαθιστάτε ένα από αυτά τα πακέτα, εγκαθίστανται αυτόματα και επιπλέον εξαρτήσεις που δεν αποτελούν μέρος του βασικού γραφικού περιβάλλοντος, όπως θέματα, εικονίδια, ταπετσαρίες και πρόσθετες εφαρμογές. Για παράδειγμα, το `cachyos-i3wm-settings` περιλαμβάνει τα `rofi`, `dunst`, `picom`, `lxappearance` και άλλα.
