---
title: Κώδικας δεοντολογίας
---

# Κώδικας δεοντολογίας «Contributor Covenant»

## Η υπόσχεσή μας

Εμείς, ως μέλη, εθελοντές και αρχηγοί, δεσμευόμαστε να καταστήσουμε τη συμμετοχή στην κοινότητά μας
μια εμπειρία ελεύθερη από παρενοχλήσεις για όλους, ανεξαρτήτως ηλικίας, σωματότυπου, ορατής ή μη
αναπηρίας, εθνικότητας, έμφυλων χαρακτηριστικών, ταυτότητας και έκφρασης φύλου, επιπέδου εμπειρίας,
εκπαίδευσης, κοινωνικοοικονομικής κατάστασης, υπηκοότητας, προσωπικής εμφάνισης, φυλής, θρησκείας ή
σεξουαλικής ταυτότητας και προσανατολισμού.

Υποσχόμαστε να ενεργούμε και να αλληλεπιδρούμε με τρόπους που συμβάλλουν σε μια ανοικτή, φιλόξενη,
ποικιλόμορφη, συμπεριληπτική και υγιή κοινότητα.

## Τα πρότυπά μας

Παραδείγματα συμπεριφορών που συμβάλλουν στη δημιουργία ενός θετικού περιβάλλοντος για την
κοινότητά μας, περιλαμβάνουν:

* Επίδειξη ενσυναίσθησης και καλοσύνης προς τους άλλους ανθρώπους
* Σεβασμός στις διαφορετικές απόψεις, οπτικές και εμπειρίες
* Παροχή και αποδοχή εποικοδομητικής κριτικής με ευγένεια
* Ανάληψη ευθυνών και απολογία προς όσους επηρεάστηκαν από τα λάθη μας
  και μάθηση από την εμπειρία
* Εστίαση σε ό,τι είναι καλύτερο, όχι μόνο για εμάς προσωπικά, αλλά για το
  σύνολο της κοινότητας

Παραδείγματα ανεπίτρεπτων συμπεριφορών περιλαμβάνουν:

* Χρήση σεξουαλικοποιημένης γλώσσας ή εικόνων, καθώς και ερωτικό ενδιαφέρον ή
  προτάσεις οποιουδήποτε είδους
* Τρολάρισμα, προσβλητικά ή υποτιμητικά σχόλια και προσωπικές ή πολιτικές επιθέσεις
* Δημόσια ή ιδιωτική παρενόχληση
* Δημοσίευση προσωπικών δεδομένων άλλων ατόμων, όπως φυσικών ή ηλεκτρονικών
  διευθύνσεων, χωρίς τη ρητή συγκατάθεσή τους
* Λοιπές συμπεριφορές που θα μπορούσαν εύλογα να θεωρηθούν ακατάλληλες σε
  επαγγελματικό περιβάλλον

## Ευθύνες επιβολής

Οι αρχηγοί της κοινότητας είναι υπεύθυνοι για την αποσαφήνιση και την επιβολή των προτύπων
αποδεκτής συμπεριφοράς και θα λαμβάνουν κατάλληλα και δίκαια διορθωτικά μέτρα ως απάντηση σε
οποιαδήποτε συμπεριφορά θεωρήσουν ακατάλληλη, απειλητική, προσβλητική ή επιβλαβή.

Οι αρχηγοί της κοινότητας έχουν το δικαίωμα και την αρμοδιότητα να αφαιρούν, να τροποποιούν ή
να απορρίπτουν σχόλια, υποβολές, κώδικα, αλλαγές στο wiki, ζητήματα και άλλες συνεισφορές που
δεν ευθυγραμμίζονται με τον παρόντα Κώδικα δεοντολογίας, ενώ θα γνωστοποιούν τους λόγους για
τις αποφάσεις συντονισμού όταν αυτό είναι σκόπιμο.

## Πεδίο εφαρμογής

Ο παρών κώδικας δεοντολογίας έχει ισχύ εντός όλων των χώρων της κοινότητας, καθώς κι όταν ένα
άτομο εκπροσωπεί επίσημα την κοινότητα σε δημόσιους χώρους. Παραδείγματα εκπροσώπησης της
κοινότητάς μας περιλαμβάνουν τη χρήση μιας επίσημης διεύθυνσης ηλεκτρονικού ταχυδρομείου, την
ανάρτηση δημοσιεύσεων σε μέσα κοινωνικής δικτύωσης από επίσημο λογαριασμό ή τις δράσεις ως
διορισμένος εκπρόσωπος σε διαδικτυακές ή δια ζώσης εκδηλώσεις.

## Επιβολή

Περιστατικά κακοποιητικής, παρενοχλητικής ή άλλης μη αποδεκτής συμπεριφοράς μπορούν να αναφέρονται
στους αρχηγούς της κοινότητας, που είναι υπεύθυνοι για την επιβολή των κανόνων, στη διεύθυνση
<admin@cachyos.org>.
Όλες οι καταγγελίες θα εξετάζονται και θα διερευνώνται άμεσα και δίκαια.

Όλοι οι αρχηγοί της κοινότητας υποχρεούνται να σέβονται την ιδιωτικότητα και την ασφάλεια του
ατόμου που αναφέρει οποιοδήποτε περιστατικό.

## Κατευθυντήριες γραμμές επιβολής

Οι αρχηγοί της κοινότητας θα ακολουθούν αυτές τις κατευθυντήριες γραμμές αντίκτυπου στην κοινότητα
για τον καθορισμό των συνεπειών για οποιαδήποτε ενέργεια που θεωρούν ότι παραβιάζει τον παρόντα
Κώδικα δεοντολογίας:

### 1. Διόρθωση

**Αντίκτυπος στην κοινότητα**: Χρήση ακατάλληλης γλώσσας ή άλλης συμπεριφοράς που θεωρείται
αντιεπαγγελματική ή μη ευπρόσδεκτη στην κοινότητα.

**Συνέπεια**: Ιδιωτική, γραπτή προειδοποίηση από τους αρχηγούς της κοινότητας, που θα διευκρινίζει
τη φύση της παράβασης και θα εξηγεί γιατί η συμπεριφορά ήταν ακατάλληλη. Μπορεί να ζητηθεί δημόσια
απολογία.

### 2. Προειδοποίηση

**Αντίκτυπος στην κοινότητα**: Παραβίαση μέσω ενός μεμονωμένου περιστατικού ή σειράς ενεργειών.

**Συνέπεια**: Προειδοποίηση με συνέπειες σε περίπτωση συνέχισης της συμπεριφοράς. Απαγόρευση της
αλληλεπίδρασης με τα εμπλεκόμενα άτομα, συμπεριλαμβανομένης της αυτόκλητης επικοινωνίας με όσους
επιβάλλουν τον Κώδικα δεοντολογίας, για συγκεκριμένο χρονικό διάστημα. Αυτό περιλαμβάνει την
αποφυγή αλληλεπιδράσεων στους χώρους της κοινότητας, αλλά και σε εξωτερικά κανάλια, όπως τα μέσα
κοινωνικής δικτύωσης. Η παραβίαση αυτών των όρων μπορεί να οδηγήσει σε προσωρινό ή οριστικό
αποκλεισμό.

### 3. Προσωρινός αποκλεισμός

**Αντίκτυπος στην κοινότητα**: Σοβαρή παραβίαση των προτύπων της κοινότητας, συμπεριλαμβανομένης
της παρατεταμένης ακατάλληλης συμπεριφοράς.

**Συνέπεια**: Προσωρινός αποκλεισμός από κάθε μορφή αλληλεπίδρασης ή δημόσιας επικοινωνίας με την
κοινότητα για συγκεκριμένο χρονικό διάστημα. Δεν επιτρέπεται καμία δημόσια ή ιδιωτική αλληλεπίδραση
με τα εμπλεκόμενα άτομα, συμπεριλαμβανομένης της αυτόκλητης επικοινωνίας με όσους επιβάλλουν τον
Κώδικα δεοντολογίας, κατά τη διάρκεια αυτής της περιόδου. Η παραβίαση αυτών των όρων μπορεί να
οδηγήσει σε οριστικό αποκλεισμό.

### 4. Οριστικός αποκλεισμός

**Αντίκτυπος στην κοινότητα**: Επίδειξη μοτίβου παραβίασης των προτύπων της κοινότητας, όπως
παρατεταμένη ακατάλληλη συμπεριφορά, παρενόχληση ενός ατόμου, ή επιθετική ή απαξιωτική συμπεριφορά
προς κοινωνικές ομάδες.

**Συνέπεια**: Οριστικός αποκλεισμός από οποιοδήποτε είδος δημόσιας αλληλεπίδρασης εντός της
κοινότητας.

## Απόδοση

Ο παρών Κώδικας δεοντολογίας έχει προσαρμοστεί από το [Contributor Covenant][homepage], με αριθμό
έκδοσης 2.0, διαθέσιμο στο <https://www.contributor-covenant.org/version/2/0/code_of_conduct.html>.

Οι κατευθυντήριες γραμμές αντίκτυπου στην κοινότητα είναι εμπνευσμένες από την [κλίμακα επιβολής
του Κώδικα δεοντολογίας της Mozilla](https://github.com/mozilla/diversity).

[homepage]: https://www.contributor-covenant.org

Για απαντήσεις σε συχνές ερωτήσεις σχετικά με τον παρόντα Κώδικα δεοντολογίας, ανατρέξτε στις
συχνές ερωτήσεις στο <https://www.contributor-covenant.org/faq>. Μεταφράσεις είναι διαθέσιμες στο
<https://www.contributor-covenant.org/translations>.
