---
title: Πολιτική χρήσης αποθετηρίου
---

Πολιτική χρήσης του αποθετηρίου του CachyOS

## 1. Εισαγωγή

Το αποθετήριο του CachyOS έχει σχεδιαστεί για να παρέχει βελτιστοποιημένα πακέτα υψηλής ποιότητας στους χρήστες των διανομών CachyOS και Arch Linux. Η παρούσα πολιτική περιγράφει τους όρους και τις προϋποθέσεις για τη χρήση του αποθετηρίου του CachyOS.

## 2. Αποποίηση ευθυνών περί εγγύησης

Εκτός αν απαιτείται από την ισχύουσα νομοθεσία ή έχει συμφωνηθεί εγγράφως, η ομάδα του CachyOS παρέχει το αποθετήριο **«ΩΣ ΕΧΕΙ», ΧΩΡΙΣ ΕΓΓΥΗΣΕΙΣ Ή ΠΡΟΫΠΟΘΕΣΕΙΣ ΟΠΟΙΟΥΔΗΠΟΤΕ ΕΙΔΟΥΣ**, ρητές ή σιωπηρές, συμπεριλαμβανομένων, ενδεικτικά,
οποιωνδήποτε εγγυήσεων ή προϋποθέσεων **ΤΙΤΛΟΥ, ΜΗ ΠΑΡΑΒΙΑΣΗΣ, ΕΜΠΟΡΕΥΣΙΜΟΤΗΤΑΣ ή ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ**. Εσείς, ως χρήστες του αποθετηρίου, είστε αποκλειστικά υπεύθυνοι για την αξιολόγηση της καταλληλότητας της χρήσης του αποθετηρίου και αναλαμβάνετε
τυχόν κινδύνους που σχετίζονται με την άσκηση των αδειών σας.

## 3. Περιορισμός ευθύνης

Σε καμία περίπτωση και υπό καμία νομική θεωρία, είτε πρόκειται για αδικοπραξία (συμπεριλαμβανομένης της αμέλειας), σύμβαση ή άλλη βάση, εκτός αν απαιτείται από την ισχύουσα νομοθεσία (όπως σε περιπτώσεις δόλου ή βαριάς αμέλειας) ή έχει συμφωνηθεί εγγράφως, η ομάδα CachyOS δεν φέρει ευθύνη
απέναντι στους χρήστες του αποθετηρίου για ζημίες, συμπεριλαμβανομένων οποιωνδήποτε άμεσων, έμμεσων, ειδικών, τυχαίων ή παρεπόμενων ζημιών οποιασδήποτε φύσης που προκύπτουν από την παρούσα πολιτική ή από τη χρήση ή την αδυναμία χρήσης του αποθετηρίου
(συμπεριλαμβανομένων, ενδεικτικά, απώλειας φήμης, διακοπής εργασιών, βλάβης ή δυσλειτουργίας υπολογιστή, ή οποιωνδήποτε άλλων εμπορικών ζημιών ή απωλειών), ακόμα κι αν η ομάδα του CachyOS έχει ενημερωθεί για την πιθανότητα τέτοιων ζημιών.

## 4. Υποστηριζόμενοι χρήστες

Το αποθετήριο του CachyOS (και τα είδωλά του) παρέχει υποστήριξη αποκλειστικά για τους χρήστες των εξής διανομών:

- CachyOS
- Arch Linux

## 5. Μη υποστηριζόμενοι χρήστες

Οι χρήστες από άλλες διανομές **ΔΕΝ ΥΠΟΣΤΗΡΙΖΟΝΤΑΙ** και **ΑΠΟΘΑΡΡΥΝΟΝΤΑΙ ΕΝΤΟΝΑ** από τη χρήση του αποθετηρίου του CachyOS (και των ειδώλων του). Αυτό περιλαμβάνει, ενδεικτικά, τις εξής διανομές:

- Manjaro
- EndeavourOS
- ArcoLinux
- Parabola
- Χρήστες οποιασδήποτε άλλης διανομής Linux που δεν αναφέρεται ρητά στην ενότητα «Υποστηριζόμενοι χρήστες»

## 6. Αναδιανομή του αποθετηρίου

Η παρούσα πολιτική ορίζει ως «αναδιανομή» τις ενέργειες συμπερίληψης του αποθετηρίου του CachyOS (και των ειδώλων του), ή των πακέτων που προέρχονται από αυτό, σε ένα διανεμόμενο είδωλο του λειτουργικού συστήματος ή των sysroots. Η αναδιανομή περιλαμβάνει επίσης τις περιπτώσεις όπου **διανομές Linux** παρέχουν εργαλεία, που επιτρέπουν την ενεργοποίηση του αποθετηρίου του CachyOS κατόπιν επιλογής του χρήστη, ή οποιοδήποτε διανεμόμενο ή επίσημο έγγραφο που καθοδηγεί τους χρήστες να ενεργοποιήσουν το αποθετήριο με δικά τους μέσα. Οι τελικοί χρήστες και τα τρίτα είδωλα διακομιστών δεν υπόκεινται στην πολιτική αναδιανομής.

Η αναδιανομή του αποθετηρίου του CachyOS επιτρέπεται αποκλειστικά και μόνο στην ομάδα του CachyOS.

## 7. Απαγορευμένη αναδιανομή

**ΑΠΑΓΟΡΕΥΕΤΑΙ ΡΗΤΑ** η αναδιανομή του αποθετηρίου του CachyOS (και των ειδώλων του) σε οποιαδήποτε μη εξουσιοδοτημένη διανομή Linux, συμπεριλαμβανομένων άλλων διανομών που βασίζονται στο Arch. Αυτό περιλαμβάνει, ενδεικτικά, τις εξής διανομές:

- Manjaro
- EndeavourOS
- ArcoLinux
- Parabola
- Οποιαδήποτε άλλη διανομή Linux που δεν αναφέρεται ρητά στην ενότητα «Αναδιανομή του αποθετηρίου»

## 8. Είδωλο αποθετηρίου

Επιτρέπεται η δημιουργία ειδώλων (mirrors) του αποθετηρίου μέσω rsync και syncthing. Επιτρέπεται σε τρίτους να φιλοξενούν είδωλα του αποθετηρίου και να παρέχουν διακομιστή ιστού για αυτά, εφόσον διασφαλίζουν ότι τα δεδομένα του αποθετηρίου παραμένουν αμετάβλητα.

## 9. Συμμόρφωση και εποπτεία

Διατηρούμε το δικαίωμα να εποπτεύουμε τη χρήση του αποθετηρίου μας, ώστε να διασφαλίζουμε τη συμμόρφωση με την παρούσα πολιτική. Οποιαδήποτε μη εξουσιοδοτημένη χρήση ενδέχεται να οδηγήσει σε ανάκληση της πρόσβασης.

## 10. Αναφορά παραβιάσεων

Εάν υποπτεύεστε ότι η παρούσα πολιτική έχει παραβιαστεί, αναφέρετέ το σε εμάς στο <admin@cachyos.org>.

## 11. Αλλαγές πολιτικής

Το CachyOS διατηρεί το δικαίωμα να τροποποιήσει την παρούσα πολιτική ανά πάσα στιγμή. Οι αλλαγές θα γνωστοποιούνται μέσω των επίσημων καναλιών μας.

## 12. Στοιχεία επικοινωνίας

Για τυχόν απορίες ή ανησυχίες σχετικά με την παρούσα πολιτική, επικοινωνήστε μαζί μας με τους εξής τρόπους:

- Διεύθυνση ηλ. ταχυδρομείου: <admin@cachyos.org>
- Ιστότοπος: <https://cachyos.org>

## 13. Αναγνώριση

Χρησιμοποιώντας το αποθετήριο του CachyOS (και τα είδωλά του), αναγνωρίζετε ότι έχετε διαβάσει, κατανοήσει και συμφωνείτε να συμμορφώνεστε με την παρούσα πολιτική.
