---
title: Защо CachyOS?
description: Защо CachyOS може да бъде по-добър избор за вас
tableOfContents:
  minHeadingLevel: 1
  maxHeadingLevel: 4
---

CachyOS е ориентирана към производителността дистрибуция, базирана на Arch Linux, създадена да предоставя стабилна, ефективна и лесна за ползване компютърна среда. Тя предлага пълната мощ и гъвкавост на модел с непрекъснато обновяване (rolling release), подсилени с напреднали оптимизации и специализиран инструментариум, който улеснява работата както за нови, така и за опитни потребители.

## Производителност и оптимизация

### Оптимизирани пакети и хранилища

CachyOS предоставя голям избор от **[оптимизирани пакети](https://packages.cachyos.org/)** специално компилирани за различни съвременни CPU архитектури. Това включва поддръжка на `x86-64-v3`, `x86-64-v4`, и `Zen4+` системи, което гарантира, че софтуерът ви е изграден да се възползва максимално от възможностите на хардуера ви за значително повишаване на производителността.

За по-подробен преглед на нашите оптимизирани хранилища вижте подробното ръководство **[Оптимизирани Репоситорита](/features/optimized_repos)**.

### Собствено ядро, настроено за производителност и стабилност

Освен базовия набор от кръпки за ядрото на CachyOS, който настройва различни параметри на ядрото за подобряване на отзивчивостта на работния плот, CachyOS подбира и включва корекции, които все още не са включени в основната версия на ядрото.

Тези корекции преминават вътрешно тестване, преди да бъдат пуснати на потребителите, за да се гарантира, че стабилността не е засегната. За пълен списък на корекциите, които CachyOS предоставя, вижте [Ядро](/features/kernel).

### Поддръжка на модерни CPU планировчици

CachyOS включва ядра с най-новите оптимизации на CPU планировчиците, за да осигури плавна и отзивчива работна среда дори при голямо натоварване.

* **EEVDF (Стандартният планировчик на Linux ядрото):** Въпреки че е отличен за обща производителност, ядрото на CachyOS включва персонализирани **[EEVDF променливи](https://github.com/CachyOS/linux/blob/6.15/cachy/kernel/sched/fair.c#L79-81)** за подобряване на отзивчивостта на работния плот.

* **[BORE](https://github.com/firelzrd/bore-scheduler) (Burst-Oriented Response Enhancer):** За потребители, които се нуждаят от максимална интерактивност, нашите ядра поддържат BORE планировчика – набор от корекции, които подобряват EEVDF за по-плавно изживяване при интензивни натоварвания.
  * Предлага се във вариант на ядрото `linux-cachyos-bore`.

За повече информация относно ядрата, предлагани от CachyOS, и sched-ext рамката, вижте документацията **[Ядро](/features/kernel)** и **[sched-ext](/configuration/sched-ext)**.

## Потребителски инструменти и персонализация

### [Автоматично откриване на хардуер](/features/chwd/chwd/)

CachyOS включва собствен инструмент за автоматично откриване на хардуер, който идентифицира и инсталира необходимите драйвери и пакети за вашата система. Това премахва необходимостта от ръчно търсене на драйвери, спестявайки ви време и усилия след инсталацията.

### Персонализируем процес на инсталиране

Инсталаторът на CachyOS позволява на потребителите да персонализират системата, като изберат работна среда, пакети, файлова система, мениджър за зареждане, ядро и други, според нуждите си:

- [Графични среди](/installation/desktop_environments/)
- [Boot Мениджъри](/installation/boot_managers/)
- [Разновидности на ядрото](/features/kernel#variants)
- [Файлови системи](/installation/filesystem)
- [Допълнителни пакети за добавяне по време на инсталация](https://github.com/CachyOS/cachyos-calamares/blob/cachyos-limine-qt6/src/modules/netinstall/netinstall.yaml)

### Собствени приложения на CachyOS

CachyOS разработва и поддържа свой собствен набор от приложения, които опростяват управлението на системата и подобряват потребителското изживяване.

Списък на приложенията, които CachyOS в момента разработва и поддържа:

-   **[CachyOS Hello](https://github.com/CachyOS/CachyOS-Welcome):** Начално приложение за управление на настройки, прилагане на поправки и инсталиране на пакети.
-   **[CachyOS Package Installer](https://github.com/CachyOS/packageinstaller):** Графичен интерфейс (GUI) за лесно инсталиране на приложения.
-   **[CachyOS Kernel Manager](https://github.com/CachyOS/kernel-manager):** Лесно инсталиране на ядра от хранилището, конфигуриране на собствени ядра и управление на sched-ext рамката.
-   **[cachyos-rate-mirrors](https://github.com/CachyOS/rate-mirrors):** Автоматично класиране на Arch и CachyOS огледални сървъри за оптимална скорост на изтегляне чрез `pacman`.
-   **[systemd-boot-manager](https://github.com/CachyOS/systemd-boot-manager):** Автоматично генериране на нови записи за зареждане за `systemd-boot`, които лесно се конфигурират чрез `/etc/sdboot-manage.conf`.

## Приятелска и активна общност

Най-голямата сила на CachyOS е неговата разрастваща се общност. Членовете на общността си помагат взаимно, като споделят съвети, предоставят поддръжка и допринасят за успеха на проекта. Вашите отзиви ни помагат непрекъснато да подобряваме изживяването с CachyOS.

Присъединете се към нас и станете част от общността в **[CachyOS Discord](https://discord.gg/cachyos-862292009423470592)** и **[CachyOS Форум](https://discuss.cachyos.org/)**.
