---
title: Ρύθμιση των QEMU και VMM
description: Απαραίτητα βήματα για τη λειτουργία και των δύο προγραμμάτων στο CachyOS
tableOfContents:
  minHeadingLevel: 1
  maxHeadingLevel: 3
---

import ImageComponent from '~/components/image-component.astro';
import { Steps } from '@astrojs/starlight/components';

## Εγκατάσταση
Για την εγκατάσταση και τη ρύθμιση των **VMM** (Virtual Machine Manager) και **QEMU** στο
**CachyOS**, ακολουθήστε την εξής διαδικασία:

```sh
# Αυτή η εντολή θα εγκαταστήσει τα απαραίτητα πακέτα (δείτε τη σημείωση «Windows 11» παρακάτω):
sudo pacman -S qemu-full virt-manager swtpm
# Εξαναγκάστε το libvirt να χρησιμοποιεί το iptables
echo 'firewall_backend = "iptables"' | sudo tee -a /etc/libvirt/network.conf
# Αυτό θα προσθέσει τον χρήστη στην ομάδα «libvirt», ώστε να μπορεί να το χρησιμοποιήσει:
sudo usermod -aG libvirt $USER
# Υπόβαθρο LXC (προαιρετικό, για container Linux, η ενεργοποίηση και των δύο υποβάθρων δεν δημιουργεί διένεξη):
systemctl enable --now libvirtd.service
# Υπόβαθρο QEMU (για εικονικές μηχανές):
systemctl enable --now libvirtd.socket
# Αυτό θα ενεργοποιεί το διαδίκτυο σε μια εικονική μηχανή κάθε φορά που εκκινείται:
sudo virsh net-autostart default
# Και για να επιτρέψετε σε ολόκληρο το δίκτυο της εικονικής μηχανής να έχει ανεμπόδιστη διέλευση
# (Εξετάστε αν χρειάζεστε πιο λεπτομερείς κανόνες τείχους προστασίας βάσει της χρήσης και της ασφάλειάς σας):
sudo ufw route allow from 192.168.122.0/24
```

:::note[Windows 11]
Εάν κάνετε εγκατάσταση των **Windows 11** σε εικονική μηχανή, θα χρειαστεί είτε να παραχωρήσετε (passthrough) τη συμβατή μονάδα TPM στο βήμα διαμόρφωσης, είτε να εγκαταστήσετε το `swtpm` αν δεν διαθέτετε φυσική μονάδα.
:::

## Βασικές πληροφορίες για τη δημιουργία εικονικών μηχανών
:::note[Συνεδρία χρήστη]
Πριν προχωρήσετε, ίσως θελήσετε να συμβουλευτείτε την ενότητα [Συνεδρία χρήστη QEMU](/el/virtualization/qemu_user_session).
:::

<Steps>

1. Αρχικά, εκκινήστε το **VMM**. Το πρώτο πράγμα που θα δείτε είναι να συνδέονται τα εξής: <ImageComponent imgsrc={import('~/assets/images/vmmstart.png')} />
2. Έπειτα, κάντε κλικ στο `Επεξεργασία -> Προτιμήσεις -> ✅ Ενεργοποίηση επεξεργασίας XML` και κλείστε αυτό το υπομενού.
3. Μπορείτε τώρα να δημιουργήσετε μια νέα εικονική μηχανή, κάνοντας κλικ είτε στο **εικονίδιο οθόνης με αστέρι και κουμπί αναπαραγωγής** είτε στο `Αρχείο -> Νέα εικονική μηχανή`.
4. Θα εμφανιστεί ο βοηθός δημιουργίας εικονικών μηχανών. Δίπλα στο `Σύνδεση:`, κάντε κλικ στο αναπτυσσόμενο μενού, επιλέξτε την κατάλληλη ρύθμιση και επιλέξτε `Επόμενο`. <ImageComponent imgsrc={import('~/assets/images/vmmcreatestep1.png')} />
5. Θα σας ζητηθεί να εντοπίσετε το είδωλο `.iso` ενός λειτουργικού συστήματος. Κάντε κλικ στο `Περιήγηση...` και εντοπίστε το. Εάν θέλετε να προσθέσετε ή να ορίσετε έναν ειδικό κατάλογο για την αποθήκευση αρχείων .iso, κάντε κλικ στο κουμπί `+ (προσθήκη συλλογής)`. Εάν θέλετε να χρησιμοποιήσετε τη διαδρομή `Συνεδρία χρήστη`, αυτή βρίσκεται στο `~/.config/libvirt/`. <ImageComponent imgsrc={import('~/assets/images/vmmcreatestep2browse.png')} />
**Εάν δεν εντοπιστεί αυτόματα το λειτουργικό σύστημα**, απενεργοποιήστε την επιλογή αυτόματου εντοπισμού και επιλέξτε χειροκίνητα το πιο κοντινό λειτουργικό σύστημα, `για παράδειγμα: CachyOS = Arch Linux`.
6. Το 3<sup>ο</sup> βήμα είναι απλό: παραχωρήστε όση μνήμη RAM και όσους πυρήνες CPU επιθυμείτε στην εικονική μηχανή. Μπορείτε να αλλάξετε εύκολα αυτές τις τιμές αργότερα.
7. Στο 4<sup>ο</sup> βήμα, μπορείτε να δημιουργήσετε έναν εικονικό αποθηκευτικό χώρο (θα δημιουργηθεί ένα αρχείο **.qcow2**) ή να επιλέξτε μια διαδρομή που θα χρησιμοποιηθεί από την εικονική μηχανή.
8. Στο 5<sup>ο</sup> βήμα, ενεργοποιήστε την επιλογή `Προσαρμογή διαμόρφωσης πριν από την εγκατάσταση -> Τέλος`.
9. Θα βρεθείτε εδώ: <ImageComponent imgsrc={import('~/assets/images/vmmprevminstall.png')} />
Υπάρχουν μερικά πράγματα που θα πρέπει να επιβεβαιώσετε από εδώ: εάν κάνετε εγκατάσταση εικονικής μηχανής Linux, στην καρτέλα `Επισκόπηση`, βεβαιωθείτε ότι το «Chipset» είναι **Q35** και το «Υλικολογισμικό» είναι **UEFI**, εκτός κι αν πρόκειται για κάποιο παρωχημένο σύστημα ή πειραματισμό. Εάν δημιουργείτε εικονική μηχανή για τα Windows 11, ελέγξτε αν έχει προστεθεί η μονάδα TPM. Εάν όχι, μεταβείτε στην ενότητα «Προσθήκη υλικού» -> «TPM», επιλέξτε είτε «Εξομοίωση» είτε «Passthrough» (δείτε τη σημείωση στο πάνω μέρος) και κάντε κλικ στο «Τέλος» για να κλείσετε το υπομενού.
10. Κάντε κλικ στο `Έναρξη εγκατάστασης`.
11. Εάν πρόκειται για εικονική μηχανή **Linux** (ή άλλου λειτουργικού συστήματος που χρησιμοποιεί το OpenGL ή/και διαθέτει το libvulkan), ανατρέξτε στις ενότητες [EGL Headless](/el/virtualization/egl_headless) ή/και [Virtio-Venus](/el/virtualization/virtio-venus) αντίστοιχα.

</Steps>

### Τελική σημείωση
Εάν χρησιμοποιείτε εικονική μηχανή των `Windows 11`, μπορείτε να κάνετε τα εξής για να βελτιώσετε τις επιδόσεις:
- Εγκαταστήστε τους οδηγούς **Virtio-Win** από τη RedHat στο φιλοξενούμενο σύστημα (guest)
- Εάν διαθέτετε ενσωματωμένη GPU της Intel, μπορείτε να εξετάσετε τα **GVT-g** και **MDEV**
- Εάν διαθέτετε ενσωματωμένη GPU της Intel και ανεξάρτητη GPU, μπορείτε να εξετάσετε το **GVT-d**
- Εάν διαθέτετε τόσο ενσωματωμένη όσο και ανεξάρτητη GPU, ή περισσότερες από 2 ανεξάρτητες GPU, και θέλετε να παραχωρήσετε τη μία στην εικονική μηχανή (passthrough), μπορείτε να εξετάσετε το **VFIO**
