---
title: Οδηγός παιχνιδιών με το CachyOS
description: Καλύπτει την εγκατάσταση των απαραίτητων πακέτων, τη χρήση του Steam με το Proton, διάφορες επιλογές εκδόσεων του Proton, το Lutris ως την κεντρική εφαρμογή για όλα τα παιχνίδια και την εγκατάσταση δεσμών ενεργειών για δημοφιλή παιχνίδια.
tableOfContents:
  minHeadingLevel: 1
  maxHeadingLevel: 4
---

import ImageComponent from '~/components/image-component.astro';
import MultipleImageComponent from '~/components/multiple-images-component.astro';
import { Tabs, TabItem, Steps } from '@astrojs/starlight/components';

Καλώς ορίσατε στον οδηγό για παιχνίδια στο CachyOS, ο οποίος θα σας καθοδηγήσει στις βασικές πτυχές και τις απαραίτητες ρυθμίσεις για την εκτέλεση παιχνιδιών.

Για αρχή, θα πρέπει να ξεκαθαρίσουμε ορισμένα πράγματα:

*Θυμηθείτε ότι η επίτευξη διψήφιας βελτίωσης στα FPS δεν είναι πάντα (ή και καθόλου) εφικτή. Μερικές φορές, οι βελτιστοποιήσεις μπορεί να οδηγήσουν σε μικρές βελτιώσεις (ή και καμία), ανάλογα με το παιχνίδι και τη διαμόρφωση του υλικού.*

*Δεν μπορείτε να περιμένετε από βελτιστοποιήσεις λογισμικού να λειτουργήσουν ως δωρεάν αναβάθμιση του υλικού.*

<ImageComponent imgsrc={import('~/assets/images/gaming-meme.jpeg')} />

## Προαπαιτούμενα

:::caution
Πριν προχωρήσετε, βεβαιωθείτε ότι οι οδηγοί της κάρτας γραφικών σας έχουν εγκατασταθεί και λειτουργούν σωστά. Διαφορετικά, ενδέχεται να αντιμετωπίσετε προβλήματα κατά την εκτέλεση παιχνιδιών.
:::

### Απαραίτητα πακέτα

Για να διευκολύνουμε η ρύθμιση του CachyOS για την εκτέλεση παιχνιδιών, όλα τα απαραίτητα πακέτα είναι ομαδοποιημένα σε ένα μεταπακέτο που περιλαμβάνει όλες τις απαραίτητες εξαρτήσεις και βιβλιοθήκες για παιχνίδια στο Linux, καθώς και ένα ξεχωριστό μεταπακέτο για εργαλεία και εφαρμογές εκκίνησης/καταστήματα.

*Εάν διαπιστώσετε ότι λείπει κάποιο πακέτο, μην διστάσετε να ενημερώσετε την ομάδα του CachyOS.*

Ακολουθήστε τα παρακάτω βήματα για να ξεκινήσετε.
<Tabs>
    <TabItem label= 'CachyOS Hello'>
    - Ανοίξτε το CachyOS Hello, μεταβείτε στην καρτέλα **Εφαρμογές/Προσαρμογές** και επιλέξτε `Εγκατάσταση πακέτων παιχνιδιών`.
        <ImageComponent imgsrc={import('~/assets/images/cachyos_hello-gaming.png')} />
    *Το CachyOS Hello εγκαθιστά τα πακέτα `cachyos-gaming-meta` και `cachyos-gaming-applications`.*
    </TabItem>
    <TabItem label='Μεταπακέτο'>
        Το μεταπακέτο `cachyos-gaming-meta` περιλαμβάνει πολλές βιβλιοθήκες που σχετίζονται με τα παιχνίδια.
        ```sh
        sudo pacman -S cachyos-gaming-meta
        ```
    </TabItem>
    <TabItem label='Εργαλεία και καταστήματα'>
        Το μεταπακέτο `cachyos-gaming-applications` περιλαμβάνει τα εξής:
          - Εργαλεία
            - Gamescope, Goverlay, MangoHud
          - Εφαρμογές εκκίνησης
            - Steam, Heroic Games Launcher, Lutris
        ```sh
        sudo pacman -S cachyos-gaming-applications
        ```
    </TabItem>
</Tabs>

## Proton-CachyOS

Το Proton-CachyOS βασίζεται στον κλάδο `bleeding-edge` του Proton και εφαρμόζει μια σειρά τροποποιήσεων σε αυτόν.
- **Βελτιώσεις του Wine-staging**
- **Wine Fullscreen FSR**
- **Περιλαμβάνει κωδικοποιητές βίντεο και ήχου για κινηματογραφικές σκηνές παιχνιδιών**
- **Υποστήριξη για το umu-launcher μαζί με UMU-Protonfixes**
- **Προσθέτει έγκαιρες διορθώσεις και παρακάμψεις για παιχνίδια**

:::note[Το NTSync είναι ενεργοποιημένο από προεπιλογή]
Μπορείτε να το απενεργοποιήσετε ορίζοντας τη μεταβλητή περιβάλλοντος `PROTON_NO_NTSYNC=1`.
:::

### Σωστός ορισμός πολλαπλών επιλογών εκκίνησης

Οι επιλογές εκκίνησης στο Steam δομούνται με βάση το παρακάτω μοτίβο.

```bash
<μεταβλητές περιβάλλοντος> <wrappers> %command% <ορίσματα εφαρμογής>
```

- **`<μεταβλητές περιβάλλοντος>`**: Αυτές είναι επιλογές της μορφής `ΜΕΤΑΒΛΗΤΗ=τιμή`
  ```bash title="Παραδείγματα"
  PROTON_DXVK_D3D8=1
  # Ή
  DXVK_HUD="fps,memory,version,api"
  ```

- **`<wrappers>`**: Αυτά είναι εφαρμογές και δέσμες ενεργειών που τροποποιούν τον τρόπο εκτέλεσης της πραγματικής εφαρμογής. Τα ορίσματα του wrapper συνήθως ακολουθούν το εκτελέσιμό του.
  ```bash title="Παραδείγματα"
  mangohud --dlsym
  # Ή
  gamescope -W 1680 -H 1050 -w 1280 -h 720 -S fit -F fsr --mangoapp --
  ```

- **`%command%`**: Αυτή είναι η πραγματική εφαρμογή και θα πρέπει να ορίζεται ακριβώς ως έχει. Το Steam θα την αντικαταστήσει με την κατάλληλη εντολή όταν εκτελείται η εφαρμογή.

- **`<ορίσματα εφαρμογής>`**: Αυτά είναι διάφορα ορίσματα για την πραγματική εφαρμογή και εξαρτώνται από την εφαρμογή.
  ```bash title="Παράδειγμα"
  %command% -dx11
  ```

**Παράδειγμα μιας ολοκληρωμένης επιλογής εκκίνησης που συνδυάζει όλα τα στοιχεία:**

  ```bash
  __GL_SHADER_DISK_CACHE_SKIP_CLEANUP=1 prime-run game-performance %command% -dx11
  ```

:::caution
Μην προσθέτετε πολλαπλά στοιχεία `%command%` χρησιμοποιώντας τα ως διαχωριστικά για πολλαπλές επιλογές εκκίνησης.

Παράδειγμα: `__GL_SHADER_DISK_CACHE_SKIP_CLEANUP=1 %command% game-performance %command% prime-run %command%`

Σε αυτήν την περίπτωση, όλα τα στοιχεία που ακολουθούν το πρώτο `%command%` θα αγνοούνται, επειδή θεωρούνται ορίσματα του παιχνιδιού. Επομένως, μόνο το `__GL_SHADER_DISK_CACHE_SKIP_CLEANUP=1` αναγνωρίζεται ως επιλογή εκκίνησης.
:::

#### Μεταβλητές περιβάλλοντος

<Tabs>
<TabItem label="Γραφικά και αύξηση ανάλυσης">

- DLSS και δυνατότητες της NVIDIA
    - `PROTON_DLSS_UPGRADE=1`: Αυτόματη αναβάθμιση του DLSS στην πιο πρόσφατη έκδοση.
    - `PROTON_DLSS_INDICATOR=1`: Εμφάνιση της ένδειξης κατάστασης του DLSS εντός των παιχνιδιών.
    - `PROTON_NVIDIA_LIBS=1`: Ενεργοποίηση των βιβλιοθηκών της NVIDIA (PhysX, CUDA) - δεν απαιτείται για το DLSS/ray tracing.

<details>
<summary>Προηγμένα στοιχεία ελέγχου της NVIDIA</summary>

- `PROTON_NVIDIA_NVCUDA=1`: Ενεργοποίηση υποστήριξης μόνο για το CUDA.
- `PROTON_NVIDIA_NVENC=1`: Ενεργοποίηση μόνο της κωδικοποίησης NVENC.
- `PROTON_NVIDIA_NVML=1`: Ενεργοποίηση της εποπτείας NVML.
- `PROTON_NVIDIA_NVOPTIX=1`: Ενεργοποίηση του OptiX ray tracing.
- `PROTON_NVIDIA_LIBS_NO_32BIT=1`: Περιορισμός των βιβλιοθηκών μόνο στις εκδόσεις 64-bit (διορθώνει τα προβλήματα επιδόσεων σε RTX 4000+).
</details>

- Αύξηση ανάλυσης σε AMD και Intel
    - `PROTON_FSR4_UPGRADE=1`: Αυτόματη αναβάθμιση του FSR στην πιο πρόσφατη έκδοση.
    - `PROTON_FSR4_RDNA3_UPGRADE=1`: Χρήση ενός FSR4 DLL με βελτιστοποίηση για RDNA3.
    - `PROTON_XESS_UPGRADE=1`: Αυτόματη αναβάθμιση του XeSS στην πιο πρόσφατη έκδοση.

</TabItem>

<TabItem label="Οθόνη και HDR">

- Wayland και οθόνη
    - `PROTON_ENABLE_WAYLAND=1`: Ενεργοποίηση της εγγενούς υποστήριξης για Wayland.
      - **Οφέλη:** Επιτρέπει το HDR χωρίς το Gamescope• βελτιώνει την καθυστέρηση μεταφοράς και τον ρυθμό των καρέ.
      - **Περιορισμοί:** Προκαλεί δυσλειτουργία στην Επικάλυψη Steam (Steam Overlay), είναι προς το παρόν σε πειραματικό στάδιο.
    - `PROTON_NO_WM_DECORATION=1`: Απενεργοποίηση των διακοσμήσεων του διαχειριστή παραθύρων.
      - **Διορθώνει:** Προβλήματα στην πλήρη οθόνη χωρίς περίγραμμα, τα κλικ του ποντικιού που διαπερνούν τα παράθυρα.

- Υποστήριξη HDR
    - `PROTON_ENABLE_HDR=1`: Ενεργοποίηση της υποστήριξης για έξοδο HDR.
      - **Απαιτήσεις:** Gamescope με την παράμετρο `--hdr-enabled` ή τη μεταβλητή `PROTON_ENABLE_WAYLAND=1`. Εάν η GPU σας είναι **NVIDIA**, προσθέστε το `ENABLE_HDR_WSI=1` και εγκαταστήστε το πακέτο `vk-hdr-layer-kwin6-git`.
      - **Ρύθμιση:** [Απαιτούνται περαιτέρω ρυθμίσεις](https://wiki.archlinux.org/title/HDR_monitor_support).

</TabItem>

<TabItem label="Επιδόσεις και προσωρινή αποθήκευση">

- Επιδόσεις CPU και συγχρονισμού
	- `PROTON_NO_NTSYNC=1`: Χρήση του FSync αντί του NTSync.
      - **Όφελος:** Πιθανή διόρθωση ζητημάτων σε ορισμένα παιχνίδια που δεν λειτουργούν καλά με το NTSync.

- Διαχείριση shader και προσωρινής μνήμης (cache)
    - `PROTON_LOCAL_SHADER_CACHE=1`: Ενεργοποίηση της προσωρινής μνήμης shader ανά παιχνίδι, παρόμοια με τη λειτουργία προαποθήκευσης σκίασης του Steam.
        - **Σημείωση:** Αυτό ΔΕΝ μεταγλωττίζει τα shader εκ των προτέρων. Απομονώνει ΜΟΝΟ την προσωρινή μνήμη shader του κάθε παιχνιδιού. Η μεταγλώττιση των shader θα εξακολουθεί να γίνεται κατά την εκτέλεση των παιχνιδιών.
    - `PROTON_ENABLE_MEDIACONV=1`: Ενεργοποίηση του Proton Media Converter.
        - **Σημείωση:** Μόνο για δοκιμαστικούς σκοπούς.

- AMD Anti-Lag
    - `ENABLE_LAYER_MESA_ANTI_LAG=1`: Ενεργοποίηση του AMD Anti-Lag για μειωμένη καθυστέρηση εισόδου.

</TabItem>

<TabItem label="Είσοδος και συμβατότητα">

- Χειριστήρια και είσοδος
    - `PROTON_PREFER_SDL=1`: Παράκαμψη προβλημάτων εντοπισμού χειριστηρίων.
    - `PROTON_NO_STEAMINPUT=1`: Απενεργοποίηση της υποστήριξης εισόδου του Steam.
        - **Διορθώνει:** Προβλήματα χειριστηρίων στο Wayland.

</TabItem>
</Tabs>

### Ρύθμιση του Proton-CachyOS με τα Lutris και Heroic

:::note
Οι παρακάτω ρυθμίσεις ισχύουν μόνο για το proton-cachyos. Εάν χρησιμοποιείτε το proton-cachyos-slr, -GE ή -EM, μπορείτε να παραλείψετε αυτήν την ενότητα.
:::

Βεβαιωθείτε ότι έχετε εγκαταστήσει το umu-launcher από το CachyOS στο σύστημά σας. Εγκαταστήστε το με την εξής εντολή.
```sh
sudo pacman -S cachyos/umu-launcher
```

<Tabs>
    <TabItem label='Καθολικές ρυθμίσεις Lutris'>
    <Steps>
    1. Στην κύρια οθόνη του Lutris, κάντε κλικ στο εικονίδιο γραναζιού δίπλα στο Wine.
    2. Μεταβείτε στην καρτέλα **Επιλογές δρομέα** και επιβεβαιώστε ότι οι ρυθμίσεις σας αντιστοιχούν στις παρακάτω:
        - **Έκδοση Wine** = `proton-cachyos`
        - **Χρήση winetricks συστήματος** = *Απενεργοποιημένο*
        - **Γραφικά**
            - **Ενεργοποίηση DXVK** = `Ενεργοποιημένο`
              - Σημείωση: Οι εκδόσεις των **DXVK**, **VKD3D** και **DXVK-NVAPI** που ορίζονται από τον χρήστη δεν εφαρμόζονται ότι χρησιμοποιείται το `umu-launcher`.
    3. Μεταβείτε στην καρτέλα **Επιλογές συστήματος**.
        - **Lutris**
            - **Απενεργοποίηση του χρόνου εκτέλεσης του Lutris** = `Ενεργοποιημένο`
            - **Προτίμηση βιβλιοθηκών συστήματος** = `Ενεργοποιημένο`
    4. Κάντε κύλιση προς τα κάτω μέχρι να φτάσετε στην ενότητα **Εκτέλεση παιχνιδιού** και εντοπίστε τον πίνακα **Μεταβλητές περιβάλλοντος**.
    5. Προσθέστε τις εξής μεταβλητές περιβάλλοντος:
        - **Κλειδί:** `UMU_RUNTIME_UPDATE` *προαιρετικό*
            - **Τιμή:** `0`
            - *Αυτό θα παραλείπει τις ενημερώσεις του Steam Linux Runtime για το proton-cachyos. Μην χρησιμοποιήσετε αυτήν τη μεταβλητή με κάποια έκδοση του Proton που αξιοποιεί το Steam Linux Runtime, όπως το proton-cachyos-slr, -GE, ή -EM.*
        - **Κλειδί:** `PROTON_VERB` *προαιρετικό*
            - **Τιμή:** `waitforexitandrun`
            - *Αυτό επιτρέπει στα protonfixes να λειτουργούν με το αντίστοιχο GAMEID.*
    6. Κάντε κλικ στο **Αποθήκευση** για να εφαρμοστούν οι αλλαγές.
    </Steps>
    </TabItem>
    <TabItem label='Ρυθμίσεις Lutris ανά παιχνίδι'>
    <Steps>
    1. Κάντε δεξί κλικ στο παιχνίδι που θέλετε να ρυθμίσετε και επιλέξτε **Διαμόρφωση**.
    2. Μεταβείτε στην καρτέλα **Επιλογές δρομέα** και επιβεβαιώστε ότι οι ρυθμίσεις σας αντιστοιχούν στις παρακάτω:
        - **Έκδοση Wine** = `proton-cachyos`
        - **Χρήση winetricks συστήματος** = *Απενεργοποιημένο*
        - **Γραφικά**
            - **Ενεργοποίηση DXVK** = `Ενεργοποιημένο`
              - Σημείωση: Οι εκδόσεις των **DXVK**, **VKD3D** και **DXVK-NVAPI** που ορίζονται από τον χρήστη δεν εφαρμόζονται ότι χρησιμοποιείται το `umu-launcher`.
    3. Μεταβείτε στην καρτέλα **Επιλογές συστήματος**.
        - **Lutris**
            - **Απενεργοποίηση του χρόνου εκτέλεσης του Lutris** = `Ενεργοποιημένο`
            - **Προτίμηση βιβλιοθηκών συστήματος** = `Ενεργοποιημένο`
    4. Κάντε κύλιση προς τα κάτω μέχρι να φτάσετε στην ενότητα **Εκτέλεση παιχνιδιού** και εντοπίστε τον πίνακα **Μεταβλητές περιβάλλοντος**.
    5. Προσθέστε τις εξής μεταβλητές περιβάλλοντος:
        - **Κλειδί:** `UMU_RUNTIME_UPDATE` *προαιρετικό*
            - **Τιμή:** `0`
            - *Αυτό θα παραλείπει τις ενημερώσεις του Steam Linux Runtime για το proton-cachyos. Μην χρησιμοποιήσετε αυτήν τη μεταβλητή με κάποια έκδοση του Proton που αξιοποιεί το Steam Linux Runtime, όπως το proton-cachyos-slr, -GE, ή -EM.*
        - **Κλειδί:** `PROTON_VERB` *προαιρετικό*
            - **Τιμή:** `waitforexitandrun`
            - *Αυτό επιτρέπει στα protonfixes να λειτουργούν με το αντίστοιχο GAMEID.*
    6. Κάντε κλικ στο **Αποθήκευση** για να εφαρμοστούν οι αλλαγές.
    </Steps>
    </TabItem>
    <TabItem label='Heroic Games Launcher'>
        <Steps>
            1. Κάντε κλικ στο κουμπί `Ρύθμιση` δίπλα στο κουμπί `Παίξτε τώρα` για το παιχνίδι που θέλετε να εκτελέσετε.
            2. Στην καρτέλα `WINE`, ορίστε την έκδοση Wine σε `Proton - proton-cachyos`.
        </Steps>
    </TabItem>
</Tabs>

### Υποστήριξη μηχανισμών Anti-Cheat

:::caution[Σημαντικό]
Εάν αντιμετωπίσετε προβλήματα με παιχνίδια που χρησιμοποιούν το **Easy Anti-Cheat** (EAC) ή το **BattlEye** (BE), όπως άρνηση σύνδεσης στους διακομιστές του παιχνιδιού, μπορείτε να χρησιμοποιήσετε την έκδοση του [Proton-CachyOS που έχει κατασκευαστεί με χρήση του Steam Linux Runtime](https://github.com/CachyOS/proton-cachyos/releases), γνωστή κι ως **proton-cachyos-slr**.
:::

### Εγκατάσταση του proton-cachyos-slr

:::note[Αυτό το βήμα απαιτείται μόνο αν δεν έχει εγκατασταθεί το πακέτο cachyos-gaming-meta. Διαφορετικά, παραλείψτε αυτήν την ενότητα.]
:::

<Tabs>

<TabItem label='pacman'>
```sh title='Εκτελέστε την εξής εντολή'
sudo pacman -S proton-cachyos-slr
```
</TabItem>

<TabItem label='protonup'>

<Steps>
    1. Ανοίξτε ένα τερματικό και εγκαταστήστε το `protonup`.
        ```sh
        sudo pacman -S protonup-qt
        ```
    2. Ανοίξτε το **protonup-qt** και ακολουθήστε τα βήματα του στιγμιότυπου οθόνης:
        <ImageComponent imgsrc={import('~/assets/images/steam-protonup.png')} />
        :::note
        Επιλέξτε την έκδοση `x86-64_v3` αν η CPU σας υποστηρίζει **[AVX2](/el/installation/installation_prepare#υποστήριξη-επιπέδου-μικροαρχιτεκτονικής-x86_64)**.

        Διαφορετικά, κάντε λήψη της έκδοσης που τελειώνει σε `x86-64`.
        :::
    3. Επανεκκινήστε το Steam αν το είχατε ανοίξει.
    </Steps>
</TabItem>

</Tabs>

<details>
<summary>Χειροκίνητη εγκατάσταση (για έμπειρους χρήστες)</summary>

<Steps>
1. Κάντε λήψη της πιο πρόσφατης έκδοσης [εδώ](https://github.com/CachyOS/proton-cachyos/releases) (κάντε κύλιση προς τα κάτω για να δείτε την ενότητα **Assets**).
    :::note
    Επιλέξτε την έκδοση που τελειώνει σε `x86-64_v3` αν η CPU σας υποστηρίζει **[AVX2](/el/installation/installation_prepare#υποστήριξη-επιπέδου-μικροαρχιτεκτονικής-x86_64)**.
    Διαφορετικά, κάντε λήψη της έκδοσης που τελειώνει σε `x86-64`.
    :::
2. Αποσυμπιέστε το αρχείο και μετακινήστε τον φάκελο στο `~/.steam/steam/compatibilitytools.d/`.
3. Επανεκκινήστε το Steam αν το είχατε ανοίξει.
</Steps>

</details>

## Wine-CachyOS

Αυτό είναι το ίδιο `wine` που βρίσκεται στην «καρδιά» του `proton-cachyos`, αλλά ως αυτόνομο πακέτο. Μπορεί να χρησιμοποιηθεί στο Lutris, στο Heroic, στο Bottles και σε άλλες παρόμοιες εφαρμογές.

- **Παρέχει όλες τις τροποποιήσεις του Wine που περιλαμβάνονται στο Proton-CachyOS.**
- **Προσθέτει έγκαιρες διορθώσεις και παρακάμψεις για παιχνίδια.**

:::note
Στα αποθετήρια του CachyOS, το **Wine-CachyOS** προσφέρεται από δύο διαφορετικά πακέτα. Το `wine-cachyos` εγκαθίσταται ως το προεπιλεγμένο Wine του συστήματος και αντικαθιστά το `wine` ή το `wine-staging`. Το `wine-cachyos-opt` εγκαθίσταται σε διαφορετική τοποθεσία, επιτρέποντας τη συνύπαρξη πολλαπλών εκδόσεων του Wine στο ίδιο σύστημα.
:::

:::caution
Η κύρια χρήση για την οποία προορίζεται το **Wine-CachyOS** είναι τα **παιχνίδια**. Αν και μπορεί να χρησιμοποιηθεί ως το Wine του συστήματος για άλλες εφαρμογές, έχετε υπόψη σας ότι ενδέχεται να οδηγήσει σε απρόσμενη συμπεριφορά και προβλήματα λόγω των τροποποιήσεων που εστιάζουν στα παιχνίδια.

Εάν θέλετε να χρησιμοποιήσετε άλλου είδους εφαρμογές μέσω Wine, προτείνουμε το `wine` ή το `wine-staging` ως το Wine του συστήματος και την εγκατάσταση του `wine-cachyos-opt` για τα παιχνίδια.
:::

**Πρόσθετες επιλογές διαμόρφωσης**

- `WINE_WMCLASS="<όνομα>"`: Ορισμός το `WM_CLASS` όλων των παραθύρων του Wine, επιτρέποντας στον διαχειριστή παραθύρων να ελέγχει τα παράθυρα του Wine windows μέσω κανόνων.
- `WINEUSERSANDBOX=1`: Απενεργοποίηση των συμβολικών συνδέσμων των φακέλων χρήστη του Wine (όπως «Έγγραφα» και «Εικόνες») με τους αντίστοιχους φακέλους στον προσωπικό κατάλογο (`home`) του χρήστη.
- `WINE_NO_WM_DECORATION=1`: Απενεργοποίηση των διακοσμήσεων παραθύρων. Μπορεί να διορθώσει προβλήματα με την **πλήρη οθόνη χωρίς περίγραμμα** και τα κλικ του ποντικιού που διαπερνούν τα παράθυρα.
- `WINE_PREFER_SDL_INPUT=1`: Παράκαμψη προβλημάτων εντοπισμού χειριστηρίων.

### Χρήση του wine-cachyos-opt

<Tabs>
    <TabItem label='Ανεξάρτητα'>
    Κανονικά, η εκτέλεση του `/opt/wine-cachyos/bin/wine` αντί για το απλό `wine` είναι επαρκής για να εκτελεστεί μια εφαρμογή χρησιμοποιώντας το `wine-cachyos-opt`.

    Εάν απαιτείται πιο αυστηρή διαμόρφωση, θα μπορούσε να μοιάζει κάπως έτσι:
    ```shell
    export PATH="/opt/wine-cachyos/bin/:$PATH"
    export WINEDLLPATH="/opt/wine-cachyos/lib/wine:/opt/wine-cachyos/lib32/wine:$WINEDLLPATH"
    export LD_LIBRARY_PATH="/opt/wine-cachyos/lib/:/opt/wine-cachyos/lib32/:$LD_LIBRARY_PATH"
    ```

    Εάν θέλετε να χρησιμοποιήσετε το `winetricks` με το `wine-cachyos-opt`, μπορείτε να το καλέσετε ως εξής:
    ```shell
    WINE=/opt/wine-cachyos/bin/wine WINEPREFIX=<το_πρόθεμά_σας> winetricks <ρήμα>
    ```
    </TabItem>
    <TabItem label='Στο Lutris'>
      :::note
      Η δεύτερη εικόνα ισχύει και για τις ρυθμίσεις ανά παιχνίδι.
      :::
      <MultipleImageComponent
      images={[
      import('~/assets/images/lutris-guide-1.png'),
      import('~/assets/images/lutris-guide-2.png')]}
      />
    </TabItem>
    <TabItem label='Στο Heroic Games Launcher'>
      <MultipleImageComponent
      images={[
      import('~/assets/images/heroic-wine.png'),
      import('~/assets/images/heroic-wine-2.png'),
      import('~/assets/images/heroic-wine-3.png')]}
      />
    </TabItem>
</Tabs>

## Συχνές ερωτήσεις και συμβουλές για το Steam

:::note
Οι χρήστες φορητών υπολογιστών με ανεξάρτητες GPU της NVIDIA θα πρέπει να ανατρέξουν στον [οδηγό για φορητούς υπολογιστές με διπλή GPU](/el/configuration/dual_gpu/).
:::

:::tip
Το CachyOS παρέχει διάφορες εκδόσεις του Proton που αναπτύσσονται και συντηρούνται για περαιτέρω βελτίωση των επιδόσεων:
- Το `proton-cachyos` (που συμπεριλαμβάνεται στο πακέτο `cachyos-gaming-meta`) αναπτύσσεται με πρόσθετες αλλαγές για τη βελτίωση της εμπειρίας των χρηστών και προσεκτικά επιλεγμένες διορθώσεις.
:::

:::tip
Για να ελέγξετε αν ένα παιχνίδι είναι συμβατό με το Linux ή πόσο καλά λειτουργεί στο Linux, επισκεφθείτε το **[ProtonDB](https://www.protondb.com/)** ή το **[Are We Anti-Cheat Yet?](https://areweanticheatyet.com/)**.
:::

### Ποια έκδοση του Proton θα πρέπει να χρησιμοποιηθεί στο Steam;

:::note
Επειδή υπάρχει κάποια σύγχυση στο **Reddit**, η εγγενής έκδοση του `Proton-CachyOS` δεν θα καταργηθεί ως αποτέλεσμα της κατάργησης του `steam-native-runtime`.

Αυτά τα δύο δεν σχετίζονται μεταξύ τους. Τον τελευταίο καιρό, προτείνουμε το SLR, **το οποίο είναι εγκατεστημένο εξαρχής**, για να μειώσουμε τη σύγχυση και τα προβλήματα για τους νέους χρήστες του CachyOS και του Linux γενικότερα. Εάν σας αρέσει η εγγενής έκδοση και λειτουργεί σωστά για εσάς, συνεχίστε να τη χρησιμοποιείτε.
:::

- Το `Proton 10.0` είναι η σταθερή έκδοση από τη `Valve`. Χρησιμοποιήστε το αν το παιχνίδι που θέλετε να παίξετε είναι γνωστό ότι λειτουργεί καλά με αυτήν την έκδοση.
- Το `Proton Experimental` είναι η έκδοση αιχμής από τη `Valve`. Χρησιμοποιήστε το αν το παιχνίδι που θέλετε να παίξετε είναι σχετικά καινούριο, δεν λειτουργεί καλά με την τρέχουσα σταθερή έκδοση του Proton ή αν οι χρήστες το προτείνουν στο **[ProtonDB](https://www.protondb.com/)**.
- Το `proton-cachyos-slr` είναι αυτό που αναπτύσσεται και συντηρείται από την ομάδα του CachyOS. Η χρήση του συνιστάται ανεπιφύλακτα λόγω των διαφόρων βελτιωμένων δυνατοτήτων, των διορθώσεων και των βελτιστοποιήσεών του. Για παιχνίδια που χρησιμοποιούν μηχανισμούς anti-cheat, όπως το **BattlEye** ή το **Easy Anti-Cheat**, ή προσαρμοσμένες εφαρμογές εκκίνησης, το `proton-cachyos-slr` είναι η προτιμώμενη επιλογή.
- Το `proton-cachyos` είναι η ίδια έκδοση με το `proton-cachyos-slr`, αλλά δεν εξαρτάται από το Steam Linux Runtime. Χρησιμοποιήστε το μόνο αν κατανοείτε τη σημασία αυτής της διαφοράς και ορίστε το `proton-cachyos-slr` ως εφεδρική λύση αν προκύψουν προβλήματα.
- Το `Proton-GE` είναι μια προσαρμοσμένη έκδοση από τον [GloriousEggroll](https://github.com/GloriousEggroll/proton-ge-custom). Περιλαμβάνει διάφορες διορθώσεις και μπορεί να φανεί χρήσιμο σε ορισμένες περιπτώσεις.
- Το `Proton 9.0.4 ή παλαιότερα` είναι οι σταθερές εκδόσεις από τη `Valve`. Χρησιμοποιήστε το αν το παιχνίδι που θέλετε να παίξετε λειτουργεί μόνο με κάποια προηγούμενη έκδοση του Proton.

### Διόρθωση μικροδιακοπών που προκαλούνται λόγω της λειτουργίας καταγραφής παιχνιδιού του Steam

:::caution
Η προσθήκη αυτής της μεταβλητής περιβάλλοντος προκαλεί τη διακοπή της λειτουργίας της **Επικάλυψης Steam** (Steam Overlay).
:::

Προσθέστε την εξής εντολή εκκίνησης στο παιχνίδι σας.

```sh
LD_PRELOAD="" %command%
```

### Δημιουργία και κοινοποίηση αρχείων καταγραφής του Proton

:::note
Εάν θέλετε να μοιραστείτε αρχεία καταγραφής με την ομάδα του CachyOS, μεταφορτώστε τα στο **[paste-cachyos](https://paste.cachyos.org/)** αντί να τα δημοσιεύσετε απευθείας.

Μπορείτε απλώς να αποθέσετε το αρχείο καταγραφής στον ιστότοπο και έπειτα, να μοιραστείτε τον σύνδεσμο που θα δημιουργηθεί.
:::

Για να ενεργοποιήσετε την καταγραφή του Proton για ένα παιχνίδι:

<Steps>
    1. Κάντε δεξί κλικ στο παιχνίδι σας στο Steam και επιλέξτε **Ιδιότητες**.
    2. Στις **Επιλογές εκκίνησης**, ορίστε τη μεταβλητή περιβάλλοντος `PROTON_LOG`:
        ```sh
        PROTON_LOG=1 %command%
        ```
        Αυτό θα δημιουργήσει ένα αρχείο καταγραφής στον προσωπικό σας κατάλογο με όνομα `steam-<αναγνωριστικό_εφαρμογής>.log` (για παράδειγμα, το Counter Strike 2 χρησιμοποιεί το αναγνωριστικό **730**, επομένως το αρχείο θα ονομάζεται `steam-730.log`).
</Steps>

<details>
<summary>Προσαρμοσμένος κατάλογος αρχείων καταγραφής</summary>

Για να ορίσετε έναν προσαρμοσμένο κατάλογο αρχείων καταγραφής, χρησιμοποιήστε το `PROTON_LOG_DIR`:

```bash title='Παράδειγμα'
PROTON_LOG=1 PROTON_LOG_DIR=/home/cachyos/steam-logs %command%
```
</details>

### Προαποθήκευση shader με τα Proton-CachyOS, -GE και -EM

:::note
Συνιστάται να απενεργοποιήσετε τη λειτουργία προαποθήκευσης shader του Steam όταν χρησιμοποιείτε το Proton-CachyOS, το Proton-GE ή το Proton-EM. Αυτά περιλαμβάνουν ήδη όλους τους απαραίτητους κωδικοποιητές για την αναπαραγωγή βίντεο εντός των παιχνιδιών. Πλέον, ένας σχετικά σύγχρονος συνδυασμός GPU-CPU θα είναι υπεραρκετός για τη διαχείριση της μεταγλώττισης των shader κατά την εκτέλεση των παιχνιδιών.

Εάν όμως έχετε πολύ ελεύθερο χρόνο, μπορείτε να αγνοήσετε αυτήν τη συμβουλή και να επιτρέψετε στο Steam να προμεταγλωττίζει μερικά shader για το παιχνίδι σας.

**Να έχετε υπόψη σας ότι δεν αποθηκεύονται τα πάντα στην προσωρινή μνήμη κατά τη διάρκεια αυτής της διαδικασίας. Επιπλέον, αν ενημερωθεί η έκδοση του Proton που χρησιμοποιήθηκε για τη μεταγλώττιση των shader, ενδέχεται να χρειαστεί εκ νέου μεταγλώττιση από την αρχή.**
:::

#### Απενεργοποίηση αυτής της λειτουργίας στο Steam

Στο Steam, κάντε κλικ στο `Steam`->`Ρυθμίσεις`, μεταβείτε στις `Λήψεις` και απενεργοποιήστε αυτές τις ρυθμίσεις:
- **Να επιτρέπεται η επεξεργασία φωτισμών Vulkan στο παρασκήνιο**
- **Ενεργοποίηση προαποθήκευσης σκίασης**

:::note
Συνιστάται ανεπιφύλακτα να [αυξήσετε το μέγιστο μέγεθος της προσωρινής μνήμης των shader σας](#αύξηση-του-μέγιστου-μεγέθους-προσωρινής-μνήμης-shader) μετά την απενεργοποίηση της προαποθήκευσης στο Steam.
:::

### Επαναχρησιμοποίηση ενός διαμερίσματος NTFS των Windows για παιχνίδια

:::caution
Αποφύγετε τη χρήση του Proton σε δίσκους NTFS. Η Valve δεν υποστηρίζει αυτήν τη διαμόρφωση και μπορεί να προκληθεί απρόσμενη συμπεριφορά των παιχνιδιών.

Εάν προτίθεστε να προχωρήσετε, ακολουθήστε αυτόν τον **[ανεπίσημο οδηγό](<https://github.com/ValveSoftware/Proton/wiki/Using-a-NTFS-disk-with-Linux-and-Windows>)**.
:::

## [Lutris](<https://lutris.net/>)

Το Lutris είναι μια εφαρμογή εκκίνησης παιχνιδιών στο CachyOS. Με το Lutris, μπορείτε εύκολα να διαχειρίζεστε τις πλατφόρμες εκτέλεσης παιχνιδιών σας, συμπεριλαμβανομένων των Wine, Proton και εξομοιωτών.

- Εκκινήστε παιχνίδια μέσω του Lutris κάνοντας απλώς κλικ στο κουμπί **Εκκίνηση**.
- Προσθέστε οποιοδήποτε παιχνίδι θέλετε κάνοντας κλικ στο **+** στην πάνω αριστερή γωνία.
- Ορίστε ένα κατάστημα στην ενότητα «Sources» στα αριστερά και συνδέστε τον λογαριασμό σας. Στη συνέχεια, θα γίνει εγκατάσταση του εν λόγω καταστήματος και θα μπορείτε να εκτελείτε παιχνίδια μέσα από αυτό, ακριβώς όπως κάνετε στα Windows.
- Και πολλά άλλα!

*Καταστήματα παιχνιδιών που υποστηρίζονται στο Lutris:*

- [EA App](https://lutris.net/games/ea-app/)
- [Epic Games Store](https://lutris.net/games/epic-games-store/)
- [GOG Galaxy](https://lutris.net/games/gog-galaxy/)
- [Steam](https://lutris.net/games/steam/)
- [Ubisoft Connect](https://lutris.net/games/ubisoft-connect/)

### Ρύθμιση πολλαπλών επιλογών εκκίνησης και μεταβλητών περιβάλλοντος στο Lutris

- Οι επιλογές εκκίνησης, όπως `-dx11` ή `-fullscreen`, πρέπει να προστίθενται στο πεδίο **Ορίσματα** της καρτέλας **Επιλογές παιχνιδιού** χρησιμοποιώντας κενά διαστήματα ως διαχωριστικά.
- Τα wrappers εντολών, π.χ. `mangohud --dlsym` ή `game-performance`, πρέπει να προστίθενται στο πεδίο **Πρόθεμα εντολής** της καρτέλας **Επιλογές συστήματος** χρησιμοποιώντας κενά διαστήματα ως διαχωριστικά.
- Οι μεταβλητές περιβάλλοντος, όπως `PROTON_ENABLE_HDR=1`, πρέπει να προστίθενται στον πίνακα **Μεταβλητές περιβάλλοντος** της καρτέλας **Επιλογές συστήματος** χρησιμοποιώντας το κουμπί `+` για να προσθέσετε μια νέα καταχώρηση.
:::note
Μην συμπεριλάβετε το `=` στο πεδίο «Κλειδί». Θα πρέπει να περιέχει μόνο το όνομα της μεταβλητής.
:::

## Συμβουλές επιδόσεων και άλλες

### Μην συνδυάζετε το gamemode με το ananicy-cpp

Επειδή τόσο το `gamemode` όσο και το `ananicy-cpp` προσπαθούν να τροποποιήσουν ταυτόχρονα την προτεραιότητα μιας διεργασίας, αυτός ο συνδυασμός μπορεί να οδηγήσει σε διενέξεις και απρόσμενη συμπεριφορά. Προτείνεται η χρήση του gamemode χωρίς το ananicy-cpp.

Για να διακόψετε το ananicy-cpp, εκτελέστε την εξής εντολή:

```sh
systemctl stop ananicy-cpp
```

### Εναλλαγή προφίλ ισχύος κατ' απαίτηση

:::note
Αυτή η συμπεριφορά διαφέρει ελαφρώς με το `intel_pstate`. Σε συστήματα Intel, ο ρυθμιστής παραμένει στο προφίλ `powersave` (εξοικονόμηση ενέργειας), αλλά οι τιμές EPP/EPB προσαρμόζονται στο προφίλ `performance` (επιδόσεις).
:::

:::caution[Το game-performance ενδέχεται να μην προσφέρει κανένα όφελος σε παλιές CPU.]
:::

Το CachyOS περιλαμβάνει μια δέσμη ενεργειών wrapper, το [game-performance](https://github.com/CachyOS/CachyOS-Settings/blob/master/usr/bin/game-performance),
το οποίο χρησιμοποιεί το `power-profiles-daemon` για να αλλάξει προσωρινά το προφίλ ισχύος σε `performance`.
Το προφίλ αυτό αυξάνει τα επίπεδα ισχύος του συστήματος, ορίζει τον ρυθμιστή της CPU στο προφίλ `performance` και αλλάζει οποιονδήποτε ενεργό χρονοπρογραμματιστή scx στο προφίλ για παιχνίδια (εφόσον είναι διαθέσιμο).

Όταν χρησιμοποιείται για την εκκίνηση ενός παιχνιδιού, το σύστημα παραμένει σε **λειτουργία επιδόσεων** μέχρι να τερματιστεί το παιχνίδι, οπότε και επαναφέρεται το προηγούμενο προφίλ.

Το [GameMode της Feral](https://github.com/FeralInteractive/gamemode)
προσφέρει παρόμοια λειτουργικότητα.

### Προσθήκη του game-performance στα Steam, Lutris και Heroic Games Launcher

<Tabs>

<TabItem label='Steam'>

<Steps>
1. Ανοίξτε τη `Βιβλιοθήκη Steam` σας.
2. Κάντε δεξί κλικ στον τίτλο του παιχνιδιού και επιλέξτε `Ιδιότητες`.
3. Στην καρτέλα `Γενικά`, θα βρείτε την ενότητα `Επιλογές εκκίνησης`.
4. Προσθέστε την εξής εντολή εκκίνησης:
    ```sh
    game-performance %command%
    ```
</Steps>

</TabItem>

<TabItem label='Heroic Games Launcher'>

<Steps>
1. Στην αριστερή πλευρά, ανοίξτε τις `Ρυθμίσεις`.
2. Μεταβείτε στις `Προεπιλογές παιχνιδιού` και επιλέξτε `Προχωρημένες`.
3. Στην ενότητα εντολών `wrapper`, προσθέστε την εξής γραμμή χωρίς κανένα όρισμα:
   ```sh
   game-performance
   ```
4. Κάντε κλικ στο `+` για να αποθηκεύσετε τις αλλαγές.
</Steps>

</TabItem>

<TabItem label='Lutris'>

<Steps>
1. Στην πάνω δεξιά γωνία, ανοίξτε το μενού (εικονίδιο τριών γραμμών).
2. Μεταβείτε στις `Προτιμήσεις/Καθολικές επιλογές`.
3. Ενεργοποιήστε τη λειτουργία `Για προχωρημένους` στην πάνω δεξιά πλευρά.
4. Εντοπίστε το `Πρόθεμα εντολής` και προσθέστε την εξής γραμμή:
   ```sh
   game-performance
   ```
5. Αποθηκεύστε τις αλλαγές.
</Steps>

</TabItem>

</Tabs>

### Αύξηση του μέγιστου μεγέθους προσωρινής μνήμης shader

Τα shader των παιχνιδιών μεταγλωττίζονται αυτόματα όσο παίζετε, πράγμα που μπορεί να προκαλέσει μεγάλους χρόνους φόρτωσης και μικροδιακοπές («stuttering») την πρώτη φορά που τα συναντάτε. Αυτά τα shader αποθηκεύονται στο σύστημά σας για να χρησιμοποιούνται ξανά όταν χρειάζεται.

Ωστόσο, υπάρχει ένα μέγιστο όριο στο μέγεθος του αρχείου της προσωρινής μνήμης των shader, με αποτέλεσμα τα παλιά να διαγράφονται όταν γίνεται υπέρβαση του προεπιλεγμένου μεγέθους. Αυτό μπορεί να αποτελέσει πρόβλημα, καθώς τα μεγάλα παιχνίδια μπορεί να έχουν shader μεγέθους άνω του 1GB, αναγκάζοντάς τα να κάνουν εκ νέου μεταγλώττιση σε κάθε εκκίνηση.

Για να αποφύγουμε τους μεγάλους χρόνους φόρτωσης και τις μικροδιακοπές, μπορούμε να αυξήσουμε το καθολικό μέγεθος της προσωρινής μνήμης shader:

<Steps>

1. Ανοίξτε ένα τερματικό.
2. Δημιουργήστε τον κατάλογο `environment.d` στον φάκελο διαμόρφωσης αν δεν υπάρχει:
	```sh
	mkdir -p ~/.config/environment.d
    ```
3. Δημιουργήστε ένα νέο αρχείο διαμόρφωσης:
    ```sh
    touch ~/.config/environment.d/gaming.conf
    ```
4. Ανοίξτε το αρχείο με το **Micro** (ένα πρόγραμμα επεξεργασίας κειμένου).
    ```sh
    micro ~/.config/environment.d/gaming.conf
    ```
    Και επικολλήστε τα παρακάτω ανάλογα με τον κατασκευαστή της GPU σας:
   <details>
       <summary>AMD</summary>
            ```sh
            # Αύξηση του μεγέθους της προσωρινής μνήμης shader για υλικό AMD στα 12GB
            MESA_SHADER_CACHE_MAX_SIZE=12G
            ```
   </details>
   <details>
       <summary>NVIDIA</summary>
           ```sh
           # Αύξηση του μεγέθους της προσωρινής μνήμης shader για υλικό NVIDIA στα 12GB
           __GL_SHADER_DISK_CACHE_SIZE=12000000000
           ```
   </details>
5. Αποθηκεύστε το αρχείο πατώντας `CTRL+S` και `CTRL+Q` για να κάνετε έξοδο από το Micro. Επανεκκινήστε το σύστημά σας.

</Steps>

Μετά την επανεκκίνηση, το μέγιστο μέγεθος για την προσωρινή μνήμη shader θα έχει αυξηθεί μόνιμα. Ευχαριστούμε το [shader booster του psygreg](https://github.com/psygreg/shader-booster/) για τη συμβολή του σε αυτόν τον οδηγό.

### Επιβολή των πιο πρόσφατων προεπιλογών DLSS

#### Προσθήκη του dlss-swapper στα Steam, Lutris και Heroic Games Launcher

<Tabs>

<TabItem label='Steam'>

<Steps>
1. Ανοίξτε τη `Βιβλιοθήκη Steam` σας.
2. Κάντε δεξί κλικ στον τίτλο του παιχνιδιού και επιλέξτε `Ιδιότητες`.
3. Στην καρτέλα `Γενικά`, θα βρείτε την ενότητα `Επιλογές εκκίνησης`.
4. Προσθέστε την εξής εντολή εκκίνησης:
    ```sh
    dlss-swapper %command%
    ```
</Steps>

</TabItem>

<TabItem label='Heroic Games Launcher'>

<Steps>
1. Στην αριστερή πλευρά, ανοίξτε τις `Ρυθμίσεις`.
2. Μεταβείτε στις `Προεπιλογές παιχνιδιού` και επιλέξτε `Προχωρημένες`.
3. Στην ενότητα εντολών `wrapper`, προσθέστε την εξής γραμμή χωρίς κανένα όρισμα:
   ```sh
   dlss-swapper
   ```
4. Κάντε κλικ στο `+` για να αποθηκεύσετε τις αλλαγές.
</Steps>

</TabItem>

<TabItem label='Lutris'>

<Steps>
1. Στην πάνω δεξιά γωνία, ανοίξτε το μενού (εικονίδιο τριών γραμμών).
2. Μεταβείτε στις `Προτιμήσεις/Καθολικές επιλογές`.
3. Ενεργοποιήστε τη λειτουργία `Για προχωρημένους` στην πάνω δεξιά πλευρά.
4. Εντοπίστε το `Πρόθεμα εντολής` και προσθέστε την εξής γραμμή:
   ```sh
   dlss-swapper
   ```
5. Αποθηκεύστε τις αλλαγές.
</Steps>

</TabItem>

</Tabs>

<details>
<summary>Μέθοδος χειροκίνητης αντικατάστασης DLL</summary>

Εάν το `dlss-swapper` δεν λειτουργεί ή προκαλεί προβλήματα, δοκιμάστε να ενημερώσετε χειροκίνητα την υλοποίηση DLSS του παιχνιδιού, αντικαθιστώντας το `nvngx_dlss.dll` με μια ενημερωμένη έκδοση και χρησιμοποιώντας τη δέσμη ενεργειών wrapper `dlss-swapper-dll`.
</details>

### Υποστήριξη Ray Tracing
Το Arch Wiki παρέχει ήδη περιεκτικές οδηγίες για την ενεργοποίηση του [ray tracing](https://wiki.archlinux.org/title/Hardware_raytracing) σε διάφορες πλατφόρμες υλικού.
- [Ray tracing σε υλικό NVIDIA](https://wiki.archlinux.org/title/Hardware_raytracing#NVIDIA)
- [Ray tracing σε υλικό AMD](https://wiki.archlinux.org/title/Hardware_raytracing#AMD)
- [Ray tracing σε υλικό Intel](https://wiki.archlinux.org/title/Hardware_raytracing#Intel)

### Πτώση επιδόσεων υλικού NVIDIA σε παιχνίδια DirectX12

Ορισμένοι χρήστες αναφέρουν ότι το ζήτημα σχετίζεται με τον τρόπο που οι οδηγοί της NVIDIA για Linux χειρίζονται τον χρονοπρογραμματισμό της GPU, σε αντίθεση με τα Windows, όπου επιβάλλεται ο κατάλληλος χρονοπρογραμματισμός. Δεν υπάρχει ακόμη επίσημη δήλωση της NVIDIA για το θέμα αυτό. Προς το παρόν, δεν υπάρχει γνωστή παράκαμψη για αυτό το πρόβλημα. Η NVIDIA υποτίθεται ότι εργάζεται πάνω σε μια διόρθωση, αλλά δεν είναι σαφές πότε θα κυκλοφορήσει.

**Αυτό το πρόβλημα δεν οφείλεται στο CachyOS.**

Σε ορισμένους τίτλους, η πτώση των επιδόσεων είναι λιγότερο εμφανής απ' ότι σε άλλους. Δείτε αυτό το [βίντεο σύγκρισης benchmark](https://www.youtube.com/watch?v=SU2mFqCOh5A).

Ακολουθήστε το [νήμα της NVIDIA](https://forums.developer.nvidia.com/t/directx12-performance-is-terrible-on-linux/303207/488) για να μάθετε περισσότερα σχετικά με αυτό το ζήτημα.
