---
title: Ρύθμιση του διαχειριστή εκκίνησης
description: Προσαρμόστε τις ρυθμίσεις του διαχειριστή εκκίνησης και περάστε παραμέτρους του πυρήνα στη γραμμή εντολών
---

## systemd-boot

Το systemd-boot διαθέτει δύο είδη αρχείων διαμόρφωσης: ένα για το ίδιο το systemd-boot στο `/boot/loader/loader.conf` και ένα για κάθε
μεμονωμένη καταχώρηση πυρήνα στο `/boot/loader/entry`.

### Διαμόρφωση του φορτωτή εκκίνησης

Σε αυτό το αρχείο διαμόρφωσης, μπορείτε να αλλάξετε την προεπιλεγμένη καταχώρηση και το χρονικό όριο του systemd-boot.

```shell
# /boot/loader/loader.conf

default @saved
timeout 5
#console-mode keep # Αυτή η επιλογή ρυθμίζει την ανάλυση της κονσόλας.
```

### Διαμόρφωση της γραμμής εντολών του πυρήνα

Παρέχουμε ένα εργαλείο για ευκολότερη ρύθμιση του systemd-boot: [`sdboot-manage`](https://github.com/CachyOS/CachyOS-PKGBUILDS/tree/master/systemd-boot-manager).
Ένα από τα πλεονεκτήματα αυτού του εργαλείου είναι η καθολική διαμόρφωση της γραμμής εντολών του πυρήνα. Το αρχείο διαμόρφωσης για το `sdboot-manage` βρίσκεται στο `/etc/sdboot-manage.conf`.

Επεξεργαστείτε τη γραμμή `LINUX_OPTIONS=` στο `/etc/sdboot-manage.conf` για να αλλάξετε τις παραμέτρους του πυρήνα.

```shell
# /etc/sdboot-manage.conf
LINUX_OPTIONS="zswap.enabled=0 nowatchdog quiet splash"
```

Μόλις πραγματοποιήσετε τις αλλαγές σας, δημιουργήστε εκ νέου όλες τις καταχωρήσεις του systemd-boot με την εξής εντολή:

```shell
sudo sdboot-manage gen
```

## rEFInd

Το rEFInd, όπως και το [systemd-boot](/el/configuration/boot_manager_configuration#systemd-boot), διαθέτει δύο αρχεία διαμόρφωσης. Το `refind.conf`, που βρίσκεται στο
`boot/efi/EFI/refind`, χρησιμοποιείται κυρίως για αλλαγές στον τρόπο συμπεριφοράς του rEFind, ενώ το `/boot/refind_linux.conf` είναι για τη διαχείριση των επιλογών εκκίνησης.
Το `refind.conf` περιέχει εκτενή σχόλια που εξηγούν όλες τις επιλογές.

### Διαμόρφωση της γραμμής εντολών του πυρήνα

Για να περάσετε παραμέτρους του πυρήνα στη γραμμή εντολών, τροποποιήστε τη γραμμή «Boot using default options» στο `/boot/refind_linux.conf`.

```shell
# /boot/refind_linux.conf

"Boot using default options"     "root=PARTUUID=1cb353ec-7f03-4820-8b4b-03baf53a208f rw zswap.enabled=0 nowatchdog quiet splash"
```

Τυχόν αλλαγές και στα δύο αρχεία διαμόρφωσης εφαρμόζονται αμέσως. Δεν είναι απαραίτητη η εκτέλεση κάποιας εντολής για «αποθήκευση».

## GRUB

Σε αντίθεση με το [systemd-boot](/el/configuration/boot_manager_configuration#systemd-boot) και το [rEFInd](/el/configuration/boot_manager_configuration#refind),
το GRUB διαθέτει μόνο ένα αρχείο διαμόρφωσης, το οποίο βρίσκεται στο `/etc/default/grub`. Το αρχείο περιλαμβάνει επαρκή τεκμηρίωση που εξηγεί τι
κάνει η κάθε επιλογή.

### Απόκρυψη του μενού εκκίνησης του GRUB

Για να αποκρύψετε το μενού εκκίνησης του GRUB, απλά ρυθμίστε κατάλληλα τις παρακάτω επιλογές.

```shell
# /etc/default/grub

GRUB_TIMEOUT='0'
GRUB_TIMEOUT_STYLE=hidden
```

Πατήστε το ESC για να αποκτήστε πρόσβαση στη γραμμή εντολών του GRUB. Από εκεί, εκτελέστε την εντολή `normal` ή `exit` για να επιστρέψετε στο γνώριμο μενού εκκίνησης του GRUB.

### Διαμόρφωση της γραμμής εντολών του πυρήνα

Για να περάσετε παραμέτρους του πυρήνα στη γραμμή εντολών με το GRUB, πρέπει να επεξεργαστείτε τη γραμμή `GRUB_CMDLINE_LINUX_DEFAULT` εντός του `/etc/default/grub`.

```shell
# /etc/default/grub

GRUB_CMDLINE_LINUX_DEFAULT='nowatchdog zswap.enabled=0 quiet splash'
```

Κάθε φορά που τροποποιείτε το αρχείο διαμόρφωσης του GRUB, θα πρέπει να δημιουργείτε εκ νέου τη διαμόρφωση με την εξής εντολή:

```shell
sudo grub-mkconfig -o /boot/grub/grub.cfg
```

### Εκκινήσιμα στιγμιότυπα BTRFS

:::note
Εάν κάνατε εγκατάσταση του CachyOS πριν από την έκδοση του Αυγούστου, ίσως χρειαστεί να ενεργοποιήσετε χειροκίνητα τη λειτουργία εκκινήσιμων στιγμιότυπων BTRFS.

Διαφορετικά, μπορείτε να παραλείψετε αυτήν την ενότητα, καθώς η συγκεκριμένη δυνατότητα είναι ενεργοποιημένη από προεπιλογή στην έκδοση του Αυγούστου και έπειτα.
:::

Για να ενεργοποιήσετε τη δυνατότητα, εγκαταστήστε το πακέτο grub-btrfs-support:

```sh
sudo pacman -S grub-btrfs-support
```

Αυτό το πακέτο εγκαθιστά τις απαραίτητες δέσμες ενεργειών και hook για τον αυτόματο εντοπισμό στιγμιότυπων BTRFS και την προσθήκη τους στο μενού του GRUB.

Μόλις εγκατασταθεί το πακέτο, τα στιγμιότυπά σας θα εμφανίζονται στο μενού του GRUB, όπως γίνεται και με το Limine.


## Limine

Το Limine είναι ένας σύγχρονος φορτωτής εκκίνησης, γνωστός για την απλή του διαμόρφωση. Αυτός ο οδηγός καλύπτει τα βασικά για να ξεκινήσετε.

Η διαμόρφωση πραγματοποιείται κυρίως στο `/boot/limine.conf` (ή, μερικές φορές, στο διαμέρισμα συστήματος EFI) για τις ρυθμίσεις του μενού. Για τις παραμέτρους του πυρήνα, χρησιμοποιείται το `/etc/default/limine`.

### Διαμόρφωση του μενού εκκίνησης

Αυτό το αρχείο ελέγχει τη συμπεριφορά και την εμφάνιση του μενού εκκίνησης. Οι αλλαγές που γίνονται εδώ εφαρμόζονται αμέσως μετά την αποθήκευση, χωρίς να απαιτούνται περαιτέρω εντολές.

* **Timeout:** Καθορίζει για πόσα δευτερόλεπτα περιμένει το Limine πριν εκκινήσει αυτόματα την προεπιλεγμένη καταχώρηση.

  ```shell
  # /boot/limine.conf

  timeout: 5
  ```

* **Default Entry:** Καθορίζει ποια καταχώρηση του μενού εκκινείται από προεπιλογή. Οι καταχωρήσεις αριθμούνται ξεκινώντας από το 1. Εάν δεν οριστεί, η προεπιλεγμένη τιμή είναι 1.

  ```shell
  # /boot/limine.conf

  default_entry: 2 # Εκκίνηση της δεύτερης καταχώρησης από προεπιλογή
  ```

  :::tip
   Εάν η ρύθμιση `default_entry` δείχνει σε κατάλογο (π.χ. `/+CachyOS`), η αυτόματη εκκίνηση απενεργοποιείται. Για την αυτόματη εκκίνηση μιας καταχώρησης που βρίσκεται μέσα σε κατάλογο, το `default_entry` θα πρέπει να δείχνει απευθείας στον αριθμό της συγκεκριμένης καταχώρησης.
  :::

Παράδειγμα (`/boot/limine.conf`):

```shell
# /boot/limine.conf

timeout: 5
default_entry: 2 # Δείχνει απευθείας στην καταχώρηση 'linux-cachyos' παρακάτω

/+CachyOS        # Καταχώρηση 1: Κατάλογος (χρησιμοποιήστε το /+ για ανάπτυξη από προεπιλογή)
//linux-cachyos  # Καταχώρηση 2: Η πραγματική εκκινήσιμη καταχώρηση
    protocol: linux
    kernel_path: boot():/vmlinuz-linux-cachyos
    cmdline: quiet splash root=UUID=... rw # Βασικές παράμετροι του πυρήνα
    module_path: boot():/initramfs-linux-cachyos.img
```

:::note
Το `boot():/` αναφέρεται στη ρίζα της μονάδας εκκίνησης.
:::

### Θέματα

Μπορείτε να προσαρμόσετε την εμφάνιση του μενού εκκίνησης του Limine:

* **Ταπετσαρία:** Ορίστε μια εικόνα παρασκηνίου. Οι υποστηριζόμενες μορφές περιλαμβάνουν BMP, PNG και JPEG.

  ```shell
  # /boot/limine.conf

  wallpaper: boot():/splash.png
  wallpaper_style: stretched # Επιλογές: «stretched» (τέντωμα), «tiled» (σε πλακίδια), «centered» (κεντράρισμα)
  backdrop: 000000           # Χρώμα παρασκηνίου (δεκαεξαδική τιμή RRGGBB) αν το στυλ έχει οριστεί σε «centered»
  ```

* **Γραμματοσειρές:** Χρησιμοποιήστε ένα [προσαρμοσμένο αρχείο γραμματοσειράς](https://github.com/viler-int10h/vga-text-mode-fonts) και προσαρμόστε το μέγεθός της.

  ```shell
  # /boot/limine.conf

  term_font: boot():/custom_font.F16
  term_font_scale: 2x2 # Κλιμακώνει το μέγεθος της γραμματοσειράς, χρήσιμο για οθόνες υψηλής ανάλυσης
  ```

* **Χρώματα:** Αλλάξτε τα χρώματα του κειμένου και του παρασκηνίου του τερματικού.

  ```shell
  # /boot/limine.conf

  term_background: 80000000 # Παράδειγμα: Ημιδιαφανές μαύρο (AARRGGBB)
  # Διατίθενται κι άλλες επιλογές χρωμάτων, όπως term_foreground κ.λπ.
  ```

### Διαμόρφωση των εντολών του πυρήνα

Στο CachyOS, η διαχείριση των καταχωρήσεων του πυρήνα στο μενού εκκίνησης του Limine **γίνεται αυτόματα**. Όταν εγκαθιστάτε ή καταργείτε πυρήνες, το `limine-mkinitcpio-hook` χρησιμοποιεί το βοηθητικό εργαλείο `limine-entry-tool` στο παρασκήνιο, ώστε να ενημερώσει τις καταχωρήσεις εκκίνησης.

Αν και ο χειρισμός των καταχωρήσεων είναι αυτοματοποιημένος, μπορείτε να **διαμορφώσετε τις παραμέτρους του πυρήνα** (γνωστές κι ως γραμμή εντολών του πυρήνα) που διοχετεύονται στον πυρήνα κατά την εκκίνησή του.

1. **Επεξεργασία του αρχείου διαμόρφωσης:** Τροποποιήστε τις μεταβλητές `KERNEL_CMDLINE` στο `/etc/default/limine`. Μπορείτε να ορίσετε τις προεπιλεγμένες παραμέτρους για όλους τους πυρήνες ή συγκεκριμένες παραμέτρους για ορισμένα ονόματα πυρήνων (π.χ. `linux-cachyos`).

   ```shell
   # /etc/default/limine

   # Προεπιλεγμένες παράμετροι για τους περισσότερους πυρήνες
   KERNEL_CMDLINE[default]="quiet splash rd.udev.log_priority=3"

   # Συγκεκριμένες παράμετροι για τον πυρήνα 'linux-cachyos'
   KERNEL_CMDLINE["linux-cachyos"]="quiet splash mitigations=off"

   # Παράμετροι για εφεδρικές καταχωρήσεις (αν έχουν δημιουργηθεί)
   # KERNEL_CMDLINE[fallback]="..."
   ```

2. **Εφαρμογή των αλλαγών:** Αφού αποθηκεύσετε το `/etc/default/limine`, θα πρέπει να δημιουργήσετε εκ νέου τα είδωλα του initramfs και να ενημερώσετε τις καταχωρήσεις του Limine για να εφαρμοστούν οι νέες παράμετροι του πυρήνα. Εκτελέστε την εξής εντολή:

   ```bash
   sudo limine-mkinitcpio
   ```

   Αυτή η εντολή ενεργοποιεί τη διεργασία `mkinitcpio`, η οποία περιλαμβάνει το `limine-mkinitcpio-hook`, για να διασφαλίσει ότι οι αλλαγές σας στο `/etc/default/limine` θα ενσωματωθούν στις καταχωρήσεις εκκίνησης στο `/boot/limine.conf`.

## Μάθετε περισσότερα

* [Σελίδα εγχειριδίου για το loader.conf](https://man.archlinux.org/man/loader.conf.5)
* [rEFInd: Διαμόρφωση του διαχειριστή εκκίνησης](https://www.rodsbooks.com/refind/configfile.html)
* [Εγχειρίδιο GRUB: Διαμόρφωση](https://www.gnu.org/software/grub/manual/grub/grub.html#Configuration)
* [Επίσημα έγγραφα για τη διαμόρφωση του Limine](https://github.com/limine-bootloader/limine/blob/v9.x/CONFIG.md)
* [Έργο του limine-entry-tool](https://gitlab.com/Zesko/limine-entry-tool)
